text:
भोजपुरी भाषा आ साहित्य के प्रति भोजपुरिया लोग हमेशा से लागल रहल बा बाकी कई दशकन ई ईगो आंदोलन के रूप ले लेले बा। एह आंदोलन के तहत भोजपुरी नाट्य साहित्य के समृद्ध करे में साल 1978 से लागल बा रंगश्री। रंगश्री संस्था के शुरुआत भले बोकारो से भइल बाकी एकर नाट्य मंचन देश भर के कई प्रमुख शहर में हो चुकल बा। लगभग 16 साल से रंगश्री दिल्ली में भोजपुरी रंगकर्म के खाड़ा करे में आपन सक्रिय भूमिका निभा रहल बा। रंगश्री के संस्थापक आ सुप्रसिद्ध रंगकर्मी श्री महेंद्र प्रसाद सिंह के भोजपुरी रंगकर्म खातिर दिल्ली सरकार द्वारा “बिहार सम्मान” से भी नवाजल जा चुकल बा।
भोजपुरी नाट्य-साहित्य के संरक्षित आ समृद्ध करे में लागल संस्था “रंगश्री” के हमेशा से एगो कोशिश रहल बा की भोजपुरी नाटकन के मंचन देश के अलग-अलग कोना में होत रहे। एकरा साथे – साथे इहो कोशिश रहल बा की भोजपुरी के नाटक दोसरा भाषा में आ दोसरा भाषा के नाटक भोजपुरी में होखे ताकि भोजपुरी नाटकन के आउर सशक्त बनावे में आ लोग के असली भोजपुरी से साक्षात्कार करावे में एक कदम आगे बढ़ल जाओ। रंगश्री के प्रयास रहल बा की भोजपुरी के नाया-नाया कलाकारन के भी आगे बढ़ावल जाओ एहिसे रंगश्री आयोजित कर रहल बा “रंगश्री भोजपुरी नाट्यलेखन प्रतियोगिता”।
भोजपुरी नाट्यलेखन प्रतियोगिता के नियम आ शर्तः
- प्रतियोगिता में भागीदारी सभे खातिर निःषुल्क बा।
- एगो रचनाकार एकेगो नाटक भेज सकेलें।
- नाटक के भासा भोजपुरी हीं होखे के चाही, दोसर कवनो भाशा के नाटक शामिल ना कइल जाई।
- चयन समिति कवनो देरी आ क्षति खातिर जवाबदेह नइखे।
- रचनाकार के लिखित पत्र देवे के होई कि जवन नाटक भेजल जाता ओकर कबो मंचन भा प्रकाषन नइखे भइल
- रचना क्रुति देव भा मंगल में टाइप कर के ईमेल से चाहें या हार्डकॉपी डाक से भेजे के होई।
- हाथ से लिखल रचना स्वीकार ना होई।
- अगर नाटक कवनो दोसर भासा के नाटक से मिलत होई त रचना के एह प्रतियोगिता से अगल क दिआई।
- रचना के साथे निम्नलिखित व्योरा भेजल जरूरी होई
- नाटककार के पूरा पता (पिन कोड के साथे)
- फोटो आ बायोडाटा
- नाटक के सराषं आ लेखक के आपन विचार।
- नाटक के अवधि कम से कम 1 घंटा से अधिका होखे के चाहीं।
- चयन समिति के निर्णय अंतिम होई, चयन के संबंध में कवनो पत्राचार पर विचार ना कइल जाई।
- विजेता के घोशणा आ पुरस्कार अक्टूबर के कार्यक्रम में कइल जाई।
- नवजागरण प्रकाषन के सहयोग से पुरस्कृत नाटकन के एगो नाटक संग्रह प्रकाषित कइल जाई।
- आयू सीमा अधिकतम 40 बरिस
- रचना भेजे खातिर ईमेल : [email protected], [email protected]
- रचना भेजें के अंतिम तारीख 31 अगस्त, 2017
एह प्रतियोगिता में केहू भी आपन भोजपुरी के नाटक भेज के शामिल हो सकेला। नाटक के अवधि कम से कम 1 घंटा के होखे के चाहीं। नाटक भेजे के आखिरी तारीख बा 31 अगस्त 2017, अक्टूबर में विजेता के घोषणा होई आ पहिला, दूसरा, तीसरा स्थान पावे वाला लेखक के इनाम स्वरूप नगद राशि भी मिली।
एह अभियान के आउर मजबूती देवे खातिर नवजागरण प्रकाशन चयनित नाटकन के प्रकाशन कराई आ लेखक के 2-2 गई प्रति दी। भोजपुरी में लिखेवाला लोग खातिर ई एगो सुनहरा मौका बा। प्रतियोगिता में भाग लेवे के आखिरी तारीख 31 अगस्त बा अधिका जानकारी खातिर पोस्टर में दिहल नंबर पर सम्पर्क कईल जा सकेला।
भोजपुरी नाट्यलेखन प्रतियोगिता के इनाम
- पहिला पुरस्कार – रु. 3100/-
- दुसरा पुरस्कार – रु. 2100/-
- तीसरा पुरस्कार – रु. 1100/-


c: text/html

text:
एचटीटीपी कुकी
एचटीटीपी कुकी (भा इंटरनेट कुकी, वेब कुकी या खाली कुकी) एक तरह के छोट डेटा होला जे वेबसाइट द्वारा भेजल जाला आ इंटरनेट ब्राउज करे वाला ब्यक्ति के कंप्यूटर में वेब ब्राउजर द्वारा सहेज लिहल जाला। कुकी सभ वेबसाइट द्वारा कुछ जानकारी हासिल करे खाती इस्तेमाल होखे लीं, जइसे कि प्रयोगकर्ता कवन-कवन पन्ना पर गइल, शॉपिंग कार्ट में का का सहेजले बा आ अउरी अइसने डेटा। कुछ वेबसाइट एह तरह के आँकड़ा हासिल क के ओनहन के बिग्यापन कंपनी सभ के बेच देलीं ताकि प्रयोगकर्ता के ओकरा ब्राउजिंग आदत के अनुसार विज्ञापन देखावल जा सके।
गूगल के प्रोजेक्ट जीरो के रिसर्चर जान हॉर्न के कहनाम बा कि कुकी सभ के बीचा में के इकाई, जइसे कि वाई-फाई प्रोवाईडर, द्वारा भी पढ़ल जा सके ला। उनके सलाह बा कि सर्च करत समय इनकाग्नीटो मोड में सर्च करे के चाहीं अगर अइसन चीज से बचे के होखे।[1]
संदर्भ[संपादन]
- ↑ Want to use my wifi?, Jann Horn, accessed 2018-01-05.

robotstxt: allowed

filter: keep


text:
रउवा खातिर व्यक्तिगत् मुक्तिदाता के रूप में ईसा क मान के पड़ी क मतलब ह?
सवाल : रउवा खातिर व्यक्तिगत् मुक्तिदाता के रूप में ईसा क मान के पड़ी क मतलब ह?
जबाब : क रउवा कभी ईसा मसीह क अपना व्यक्तिगत् मुक्तिदाता के रूप में मानले हई? एहसे सवाल क ठीक तरह से समझले के खातिर पहिले “व्यक्तिगत” अउर "मुक्तिदाता" जैसे शब्द के बारे में उचित समझ होखे के चाही।
ईसा मसीह के ह? बहुत से लोगन ईसा मसीह के एगो अच्छा आदमी, एगो महान शिक्षक, या तक कि परमेश्वर के एगो भविष्यवाता के रूप में मानले । इ बात ईसा के बारे में एगो सही रूप से सच्चाई ह, परन्तु इ पूरी तरह से परिभाषा नईखे देता कि उ सही में के ह। बाईबल बताती है कि उ ईसा देह में परमेश्वरह, परमेश्वर आदमी के रूप ह (देखें यूहन्ना 1:1,14)। परमेश्वर धरती पर हमनी शिक्षा देवे, चगाई करे, हमननी के सुधारे, माफी देवे - अउर हमारा खातिर मरला के खातिर अइलन! ईसा मसीह परमेश्वर, दुनिया के रचा वाला अउर प्रभुतता पूरा प्रभु ह । क अपना इ ईसा के मान कौ बानी?
एगो मुक्तिदाता कौन होला अउर हमनी एगो मुक्तिदाता भी क जररूत ह? बाईबल हमनी के बतावली कि हमनी के सब पाप कइले वानी। हमनी सब बुरा काम क कइल ह (रोमियन 3:10-18)। अपना पापन के प्रतिफल क रूप हमनी के परमेश्वर के क्रोध तथा न्याय के भागीदार हाई। एगो असिमित अउर सन्तान परमेश्वर के खातिर अगो उचित सजा असीमित दण्ड ह (रोमियन 6:23; प्रकाशित वाक्य 20:1-15)। ऐहसे हमनी के मुक्तिदाता के जररूत ह!
ईसा मसीह धरती पर अइलन अउर ह हमारा जगह पर मौत के ले लेहन। ईसा के मौत हमारा पाप के खातिर असिमित दाम के चुकावलन में ईसा ने दाम चुकवालन (2 कुरिन्थयन 5:21)। ईसा मसीह हमारा पापन के दण्ड का दाम चुकावा के खातिर मौत पर विजय क पइलन ह (रोमियन 5:8)। ईसा ने दाम चुकावले जेकरा से कि हमनी न चुका के पडल।
जेकरा कि हमनी के न चुकवाके पडल ह, ईसा कि मौत से पुनरूत्थान ने इ साबूत देहलन ह कि ओकरा मौत हमारा पाप के दण्ड अदा कइलना के खातिर पूरा रहल। एही कारन ह कि ईसा ही एगो अउर केवल एक ही मुक्तिदाता ह (यूहन्ना 15:6; प्रेरितन 4:12;)! क रउवा ईसा पर अपना मुक्तिदाता के रूप में भरोसा कइले बानी?
क ईसा रउवा के “व्यक्तिगत” मुक्तिदाता ह? बहुत से लोगन मसीहत क गिरजा में जाए, कि रीति-रिवाज पूरा करेलन अउर/य कुछ निशचाईत पाप क न करे के रूप में जानल। एह मसीहत नईखे। सच्ची मसीहत ईसा मसीह के साथ व्यक्तिगत संबंध क होवे के चाही। ईसा क अपना बिसवास अउर भरोसा क रखे के चाही। काहेकि अउर दुसरा के बिसवास से मुक्ति न मिल पाई, काहे कि निशचित काम के करे के दवारा माफी प सकतानी । मुक्ति पावे के खातिर एगो राह एह ह कि रउवा व्यक्तिगत रूप में भरोसा करके अपना मुक्तिदाता ओकरा मौत अपना पापन के दाम के चुकालन ह के रूप में भरोसा करके अनकर क पुनरूत्थान क अन्नत जिनगी के खातिर अपना निशचयत के रूप में मान कर (यूहन्ना 3:16)। क ईसा व्यक्तिगत रूप से रउवा मुक्तिदाता ह?
एहेसे रउवा ईसा मसीह क अपना मुक्तिदाता क रूप में गरहन करल जाह ताडा, त परमेश्वर से एह शब्द कहे। याद रखे, एह प्रार्थना या कौनो अउर प्रार्थना आपन के बचा न सकेला । केवल ईसा मे बिसवास ही ह जे अपना के पाप से बचा सकेला । एह प्रार्थना से उ जन अपना बिसवास क स्वीकार करे अउर आपन खातिर मुक्ति क साधन करे खातिर धन्यवाद देवे क एगो तरीका मात्र ह । "हे परमेश्वर, हमनी के जानतानी कि हमनी के रउवा के विरोध में पाप कइले बानी अउर हमनी सजा पावे के हकदारबानी । परन्तु ईसा मसीह उ सजा खुद अपना उपर उठा लेहलन जेकरा लयक हमनी के रहनी ताकि उनकरा पर बिसवास करके के दवारा माफी पाइनी जा । हमनी मुक्ति के खातिर अपना में बिसवास के रखत बानी । आपने अद्भुत अनुग्रह अउर माफी - जे अन्नत जिनगी के अपहार ह, के खातिर हमनी रअवा के धन्यवाद करत बानी । आमीन ।"
जे कुछ रउवा एह पढाले हाई, का उकरा कारन रउवा मसीह के पीछे चले के निरायण कईले हाई? काहेकि ईसन ह त किरपा नीचे दिहल गइल "हमन आज ईसा क मान लेहले हई" बाले बटन के दबाईय।
English
रउवा खातिर व्यक्तिगत् मुक्तिदाता के रूप में ईसा क मान के पड़ी क मतलब ह?


text:
अरविंद अकेला कल्लू की भोजपुरी फिल्म रब्बा इश्क़ ना होवे का फर्स्ट लुक नवरात्रि के अवसर पर लांच किया गया।
रियल एंटरटेनमेंट व शगुन एसोसिएट के बैनर तले बन रही इस फिल्म के पोस्टर में अरविंद अकेला कल्लू दो रूप नजर आ रहे हैं। एक में वे रौद्र रूप में हैं तो दूसरे में फ़िल्म की दोनों अभिनेत्री रितु सिंह व कनक यादव के साथ भागते नजर आ रहे हैं । साथ ही सुपर विलेन अवधेश मिश्रा, बताशा चाचा मनोज सिंह टाईगर, युवा खलनायक देव सिंह की झलक भी पोस्टर में दिख रही है।
बता दें कि गौतम सिंह प्रस्तुत और प्रमोद शास्त्री निर्देशित भोजपुरी फिल्म रब्बा इश्क़ ना होवे की प्रोड्यूसर कनक यादव और को प्रोड्यूसर आनंद श्रीवास्तव हैं।
फिल्म की कहानी प्रमोद शास्त्री व एस के चौहान ने लिखी है, जबकि गीतकार हैं मनोज मतलबी, एस के चौहान, श्याम देहाती, सुमित चंद्रवंशी। संगीत दिया है अविनाश झा घुंघरू ने।
भोजपुरी फिल्म रब्बा इश्क़ ना होवे के मुख्य कलाकार
अरविंद अकेला कल्लू, रितु सिंह, कनक यादव, मिट्ठू मार्शल, मनोज टाईगर, हर्ष ठाकुर, देव सिंह , दीपक सिन्हा, सोनिया मिश्रा, कमलाकांत मिश्रा, अजय मिश्रा, रमेश दवेद, मुन्ना सिंह और अवधेश मिश्रा मुख्य भूमिका में हैं ।


text:
भोजपुरिया हीरो पवन सिंह के मेहरारू नीलम सिंह के फाँसी लगवला के कारण जाने खातिर मुंबई पुलिस तीन घंटा ले उनुका बाबूजी, माई आ भसुर से पूछताछ कइलसि बाकिर एह पूछताछ से का पता चलल से ना बतवलसि.
पुलिस के तहकीकात जानल चाहत रहे कि नीलम के मानसिक स्थिति कइसन रहुवे आ अपना पति का खिलाफ कबो कवनो ओरहन अपना घर परिवार में कइले रही कि ना. इहो जानल चाहत रहे पुलिस के पवन सिंह संबंधे नीलम के पति-पत्नी के रिश्ता में कवनो कड़ुवाहट त ना रहुवे.
नीलम सिंह के नइहरो के लोग एह बारे में कुछ नइखे बतवले. बाकिर जान देबे के मामिला अतना सहज त नाहिए रहल होखी. कुछ ना कुछ त कारण जरूर रहल होखी. देखल जाव, इंतजार कइल जाव.
एह बीच पोस्टमार्टम का बाद नीलम सिंह के लाश उनुका घरवालन के सँउप दिहल गइल बा.


text:
भोजपुरी संगम के 81वीं ‘बइठकी’काल्हि 13 नवम्बर के कार्यालय पर (स्व.सत्तन जी के घरे) दू सत्र में सम्पन्न भइल।अध्यक्षता वरिष्ठ कवि आर.डी.एन. श्रीवास्तव जी आ संचालन धर्मेन्द्र त्रिपाठी जी कइलीं।
पहिलका सत्र में अरविन्द ‘अकेला’जी आपन पांच गो कविता-पाठ पढ़लें आ डॉ कुमार नवनीत आ चन्देश्वर ‘परवाना’ जी एह पर आपन समीक्षा पढ़लें। समीक्षा पर पुरहर समर्थन मिलल।
दुसरका सत्र कवितइ क रहल जवना में सर्वश्री केशव पाठक ‘सृजन’, पराग जी, इं राजेश्वर सिंह, नरसिंह बहादुर चंद, वागेश्वरी मिश्र वागीश, हरीश जी, प्रदीप मिश्र, रविन्द्र मोहन त्रिपाठी, अशोक बेकहल, राम समुझ सांवरा, अवधेश शर्मा नन्द, अकेला जी, सुधीर श्रीवास्तव, कुमार नवनीत, अकिंचन जी, कुमार अभिनीत आ राजेश दूबे भागीदारी कइलें।
भोजपुरी संगम के 81वीं बइठक
भोजपुरी संगम के 81वीं ‘बइठकी’काल्हि 13 नवम्बर के कार्यालय पर (स्व.सत्तन जी के घरे) दू सत्र में सम्पन्न भइल।अध्यक्षता वरिष्ठ कवि आर.डी.एन. श्रीवास्तव जी आ संचालन धर्मेन्द्र त्रिपाठी जी कइलीं।


text:
पूर्वांचल के जिलन में तेज आंधी-तूफान से दू जने के मौत, फसल के बरबादी
लखनऊ 30 मार्च (वार्ता). उत्तर प्रदेश के पूर्वी जिलन में शुक के देर साँझ आइल आंधी-तूफान से जनजीवन प्रभावित हो गइल आ कई जगहा बनेरी गिरला से फसल के बरबादी के खबर बा. मऊ आ संतकबीरनगर में एगो औरत समेत दू जने के मौतो हो गइल बा.
कुशीनगर जिला के पडरौना इलाका में अचके में आइल बँड़ेरा आ आन्ही पानी से खेत मे तइयार खड़ा गेंहू के फसल, तिलहन आ दलहन के भारी नुकसान पहुंचल बा. कई जगह बिजली के खंभो गिर गइल.
वाराणसी से मिलल खबर बा कि वाराणसी आ आसपास के इलाकन में शुक के साँझ अचके में मौसम बदल गइल आ तोज आन्ही से कुछ देर ला सबकुछ थथम गइल. लंका चौक आ अउरिओ कई जगहा मकानन का छत पर लगावल विज्ञापन बोर्ड उधिया गइल. एहतियातन थोड़ देर ला बिजली सप्लाई बन्द करे के पड़ गइल.
संतकबीरनगर से मिलल रिपोर्ट का अनुसार मेहदावल इलाका के तुनियहवा गांव के इनामुल हक के 35 बरीस के पत्नी रजिया ओह बेरा अपना घर के दरवाजा पर खाड़ रहली तले दुआरी पर के यूकेलिप्टस के पेड़ टूट के ओकरा पर गिर गइल. बहुते घवाहिल हो चुकल रजिया के सामुदायिक स्वास्थ्य केन्द्र मेहदावल ले जोइल गइल त डॉक्टर ओकरा के मरल बता दिहलें.
मऊ से खबर बा कि मोहम्मदाबाद गोहना कोतवाली इलाका के सुरहूरपुर गांव के 48 बरीस के स्वदेशी राम आंधी का दौरान मोहम्मदाबाद टीसन के पुरवारा क्रॉसिंग का लगे सड़क किनारे गड़हा में गिर के घवाहिल हो गइलें. उनुको के अस्पताल के डॉक्टर मरल बता दिहलें.
बलिया, अम्बेडकरनगर आ जौनोपुर के कई इलाकन में आन्ही से नुकसान होखे के खबर बा.


text:
हर लोग बदल गईल बा व्यवहार बदल गईल बा, नईखे बांचल मेलमिलाप हर राज बदल गईल बा।। धोखा से भरल हर रास्ता छल से भरल हर रात, अन्हार लउके दिन में अंजोर भईल हर रात।। हर शब्द बिखर गईल बा हर छन्द बिखर गईल बा, कतहीं मेल ना लउके यार हर गीत बदल गईल बा।। खान बदलल पान बदलल रहे के दलान बदल गईल बा, मान बदलल जहान बदलल सब अरमान बदल गईल बा।। नीति बदल गईल बा राजनीति बदल गईल बा, आंगन के स्वरुप बदलल बाबू के जोड़ल भीत…Read More
Day: December 2, 2017
नन्हका के संगे
अगिली में पछिली में बरखा में बिछिली में बनल जाव बचना , नन्हका के संगे ।। बबुआ दुलारे में कजरा लिलारे में खनक गइल कंगना , नन्हका के संगे ।। कबों जाला मुसकाय फेर धूरि सउनाय सजल मोर अंगना, नन्हका के संगे ।। बेर बेर दुलराय आइ गरे लिपटाय सफल ईस रचना , नन्हका के संगे ।। झूमल मोर सजना , नन्हका के संगे ।। जयशंकर प्रसाद द्विवेदीRead More


text:
“अब हमसे तहरा माई के सेवा ना होई” बाल्टी पटकत चनर बो कहली ” कह कि मथुरा काशी चल जास। इन कर भार उठावे के कर्जा हमही खईले बानी का। इनका साथ के सब बुढ त भगवान किहाँ चल गईल लोग। ना जाने कवन पाप कईले बाड़ी कि मउवत भी नईखे आवत”
चनर कुछु ना बोलले। मने मौन सहमती उनहू के रहे अपना मेहरारू के बात में। अपना माई खातिर ओइसन बात सुनके उनके चुपे रह गईल ऐ बात के सबूत रहे।
चनर के माई के औरी पाप के बारे में त केहू ना जानत रहे, ना कहित पर एगो पाप उ जरूर कईले रहली औरी उ रहे चनर जईसन बेटा के जन्म दिहल। पूत के कुपूत उ त ना कहस काहे कि माता कुमाता त ना हो सकत रहे लेकिन इ बात सगरो गाँव कहे। नात ओयिसन गाई स्वभाव वाला के साथे भी ओ तरह के बर्ताव करे ला केहू।
चनर उनकर इकलौता बेटा रहले। उनका जनम खातिर कवन कवन भाखौती उ ना मनले रहले। कवनो अईसन देवी देवता ना रहले जेकरा चौखट पर उ अउरी उनकर आदमी अपना माथा ना पटकले रहे लोग। औरी फिर 17 साल के तपस्या के बाद चनर के जन्म भईल। खूब धाम धाम से उनकर छठिहर मानल रहे। चनर के बाबूजी किसान ही रहले पर तबो उनका छठिहार के शोर पूरा जवार में भईल रहे। फेरु चनर के पालन पोषण औरी शिक्षा दीक्षा में कवनो कसर ना राखल लोग। चनर पढ़े में बहुत नाम त ना कईले पर तबो माई बाप के पुन्य प्रताप से गाँव के पास ही सरकारी मास्टर बन गईले।
फेरु खूब धूम धाम से बियाह भईल औरी फेरु ओही दिन से चनर के माई बाबूजी के करम फूट गईल। चनर के मेहरारू महा रफ़ औरी झगडालू निकलली। ना बड के लिहाज ना कवनो बात के तरीका। नतीजा उहे सासु बन गईली औरी चनर के माई पतोह। घर के बात कही बाहर ना जाऊ ऐ लिहाजे चनर के माई सब सही लेस अउरी एही के फायदा उठा के चनर बो हर हद के पार क देले रहली। एही कुहुक में एक दिन चनर के बाबूजी सुतले त फेरु दुबारा ना उठले। उ त गयिबे कईले पर अपना साथे ले गईले चनर के माई के जिनगी के बचल खुचल सुख भी। इहाँ तक कि उनका गईला के बाद त चनर के लईका कुल भी ईया के गरिया द सन। चनर बो आपन संस्कार अपना औलाद कुल में खूब निमन से भरले रहली।
चनर बो के बात चनर के माई के कान में भी पडल। उनका चिंटू के माई के बात इयाद पड़ गईल। दू दिन पहिले ही त कहत रहली। अतना दुःख सहला ले निमन त चाची जी रौवा नईहर ही चल जयिती। कम से कम दू बेरा खाए के औरी इज्जत के रोटी त मिलित। नईहर के एकही भतीजा रहे औरी उहो मास्टर रहे। पर ओकरा औरी चनर में जमीन आसमां के फर्क रहे औरी जब भी उ नईहर जास उ उनके आवे ना देस। लेकिन नईहर जीवन बितावे के जगह त नानू ह।
आजू फेनु मन में उनका भईल कि चिंटू के माई के सलाह मान लेस का। नईहर ही चल जास का।
भतीजा भतिज पतोह औरी उनकर लईका लईकी केतना माने ले सन उनके। गयीला पर आँख में रखिह सन। पर फिर उनके अपना इयाँ के बात इयाद आ गईल जवन उनके विदा होखे के समय उ कहले रहली – बेटी घूमे फिरे जब आवे के होई त नईहर जरूर अईह। लेकिन ससुरा से भाग के रहे खातिर नईहर के रास्ता जनि धरिह। ओकरा ले निमन इनार पोखरा ध लिह।”
उ अपना इयाँ के बात कईसे काट सकत रहली। पर अब उनकर अयिजा रहल भी त असंभव रहे। चनर बो त साफ़ क देले रहली कि अब उनके उ अपना घर में ना रहे दिहे। फेरु उनकर नजर अपना ससुर के बनवावल इनार पर चल गयील। ऐ ईनार से पानी त बहुत दिन ले पियले रहली। अब इहे उनका मुक्ति के भी मार्ग बचल रहे।
अगिला दिने होत बिहान पूरा गाँव में हल्ला रहे कि चनर के माई इनार में गिरला से मर गईली ह। हालाँकि सच सबके पता रहे औरी लोग के बीच इहे सवाल रहे कि उ काहे ना नईहर के रास्ता ध लेहली।


text:
आजु के जुग मे जहवाँ रिस्तन के जमीन खिसक रहल बा , अपनत्व के थाती बिला रहल बा ,उहवें एकरा के जीयब उहो जीवंतता के संगे , एगो मिशाल हs । जवने समय में मनई अपने माई भाषा के बोले मे शरम महसूस करत होखो , ओहि समय मे आपन माई भाषा बोलल आउर ओहु से बढ़ी के ओह मे साहित्य रचल , एगो लमहर काम बाटे । उहवें कवि हृदय केशव मोहन पांडेय जी अपना के अपने माई भाषा खाति समर्पित कइले बानी । जवने के परिणिती बा इ काव्य संग्रह “जिनगी रोटी ना हs”। भोजपुरी भाषा के मिठास केहु से छिपल नइखे , एहु से बढ़के ई भाषा भोजपुरिया लोगिन के रग रग मे प्रवाहित होले , संस्कृति आउर संस्कारन से एकरा के बिलगाय के देखलों ना जा सकेला । केशव मोहन पाण्डेय जी के ई किताब भोजपुरी साहित्य के झोरी मे एगो आउर रत्न के बढ़ोत्तरी के नांव ह “जिनगी रोटी ना हs” ।
अपने कविता संग्रह मे केशव मोहन पाण्डेय जी आम मनई के जिनगी मे घटे वाली कुल्हि बातन के जगह देले बानी । भोजपुरिया क्षेत्र के सबसे लमहर पीड़ा “पलायन” से लेके रिसता – नाता , माई – बाबू , भाई – बहिन , प्रेम , पीड़ा , आस्था , गाँव – गिरांव , मजूर – किसान , आशा – निराशा , परिवार – समाज कुल्हि पर आपन लेखनी चलवले बानी । केशव मोहन जी खुदे एगो शिक्षक बानी , आज के समाज मे एगो शिक्षक के पीड़ा के उनुका से नीमन ढंग से दोसर ना बुझ सकेला । एकर एगो बानगी देखीं –
“हमरा के लोग
धरती पर बोझा कहेला
अब तs अति हो गइल भाई
अन्हे नाs
मुंहवें के सोझा कहेला ” ।
गाँव घर के छुटला के जवन दरद होला ओकरा के महसूस करत कवि मन दुखित होके कह रहल बा –
“बड़ होके हमहूँ कवन धन पवनी
उलटे आपन लइकइयाँ गंववनी
मिलल आर न पार
छूटल, छुटि गइल घरवा दुआर” ॥
जहवाँ ए संग्रह मे आपन घर दुआर छूटे के पीड़ा बा , उहवें बिला रहल संस्कृति के दरदो बा । जहवाँ पानी के कमी क रोना सभे रो रहल बा , उहें आजु काल्हु के मनई आउर ओकरा सोच पर चोट करत “इनरा मरि गइल” मथेला कविता मे कवि कहले बानी –
“लोग जागे लागल
आ इनरा भराए लागल”
भोजपुरी भाषा के बात होखो आउर लोकराग भा लोकधुन से कइसे अलग रहल जा सकेला । कवि के लेखनी उहवों चलल बा आउर मजगुती से चलल बा –
“हमहूँ तs तहरे पर लुभा गइनी
बेली अस फुला गइनी
अपना के भुला गइनी हो
ए सँवरो
चाँन- सुरूज़ जइसन अँखिया से
हम भकुआs गइनी हो” ।
जिनगी के छीजत संस्कारन पर कवि मन कइसे दुखी ना होई । अपने एही पीर के उकेरत कवि कह रहल बानी –
“अब केहू कवना मोनीया मे लुकवावे
रूप के एह गंठरी के
कुछु त नइखे कहल जा सकत
जमाना के नजरी के” ।
कवि मन प्रेम से दूरी ना बना पवेला आउर ओके परिभाषित करे के लोभ से अपना के ना रोक पावेला –
“ नेह से
रसगर होके
बज्जर रहिलो
अंखुवाये लागेला”
कवि मन आस्थावान होला ओकर धरम आउर मानवता से लगाव छुपल ना रह पावेला । गांवन के आस्था क प्रतीक बरम बाबा के कवि ना भुला सकल बा । उनुका बंदना करत कवि कह रहल बा –
“खाली आस्था के छांव ना हवें
जड़ के उदाहरण
ना हवें खाली
जड़ के चढ़ावा के आसन,
हमरा गाँव के बरम बाबा
हवेंs” ।
पारिवारिक रिस्तन खाति कवि ढेर जागरूक बाड़ें । एही से एह कविता संग्रह मे माई के नेह के संगे –संगे बाबूजी के लाड़ प्यार आउर भाई बहिन के दुलारो बा –
“हम ईs सोच के सुख पाइले
कि उहें कारने
हमार नाव बा
हमरा बेर – बेर लागेला
कि हमरा मुड़ी पर
आजुवो बाबूजी के
असीस के छांव बा” ।
अपने माई भाषा भोजपुरी खाति कवि के प्रेम अगाध बा । एह संग्रह मे बेर बेर उ सोझा आइलो बा । ओहि मे से एगो उदाहरण देखल जाव : –
“बीस करोड़ भोजपुरियन के
मन मे उमड़त आशा के जय ।
एक बेर ज़ोर से बोलीं ना
भोजपुरी भाषा के जय ॥“
आजु के समाज मे नीमन से जिनगी चलाइब एगो लम्हर काम हs । हमरा त लागत बा कि समाज के हर एक मनई के पीड़ा कवि केशव मोहन पाण्डेय ढेर सिद्दत से महसूस कइले बाड़ें । हमरा हिसाब से एह काव्य संग्रह के नाँव “जिनगी रोटी ना हs” मथेला कविता से उ सभके सोझा रखलहूँ बाड़ें । राउरो देखीं –
“उहे बुझेला असली
मन से मन के भाषा का
उहे बुझेला असल मे
जिनगी के परिभाषा का ?”
आजु जहां हर ओरी निराशा फइलल बा , उहें कवि आशा के दमगर जोत जला रहल बाड़ें । मनई के जिनगी मे बिसवास भर रहल बाड़ें ।
“जो जी जान से जुगुत करेब तs
सगरों बिपत धूराs हो जाई
तनि चाह के तs देखींs
राउर सगरो सपना
पूरा हो जाई ।“
कवनो रचना के कथ्य के ढ़ेर महातिम होला, पाण्डेय जी के ई संग्रह कथ्य के दृष्टि से समृद्ध आउर प्राणवान बा । हर रचना एतना स्वाभाविक , भावपूर्ण आ समृद्ध हईं कि हम कवने के हम नीमन आउर कवने के बाउर कहीं, इ हमारा खाति संभव नइखे । एह संग्रह मे हर विधा मे रचना लिखाइल बाड़ी सन , कविता बा त गीतो बा आउर संगही संगे फ्रीवर्ष मे लिखाइल रचनों बाड़ी सन। सभके आपन आपन कथ्य बा , आपन महत्व बा आउर उ कूल्हि बात बा , जवन एगो काव्य संग्रह मे होखे के चाही । ई कविता संग्रह कवि केशव मोहन पांडेय जी के भोजपुरी साहित्य जगत मे उचित स्थान दिवावे मे कवनों कोर कसर ना उठा के राखी । इहे हमरो शुभकामना बा आउर हम उनुके उज्जवल भविष्य के आग्रही बानी |
- जयशंकर प्रसाद द्विवेदी


text:
भोजपुरी फिल्म “बुलन्दी” में पहिला बेर साथे काम कर रहल विजय लाल यादव आ वर्षा तिवारी के जोड़ी फिल्म के शूटिंग खतम होखला का बाद आजु काल्हु अकसरहाँ संगे संगे घूमत नजर आवत बा लोग. फिल्म के अब पोस्ट प्रोडक्शन काम चल रहल बा. अपना जोड़ी बनला से खुश विजय लाल यादव के कहना बा कि कवनो मरद का जिनिगी में जब सही औरत आवेले त ऊ आदमि सफलता के शिखर छूवे लागेला. कहले कि उनुको जिनिगी में अइसने खुशनुमा बदलाव आइल बा जवना से ऊ बहुते खुश बाड़न. फिल्म का बारे में बतावत विजय लाल के कहना रहे कि ई फिल्म एक्शन प्रधान पारिवारिक फिल्म होखी जवना के अशोक अत्रे बहुते लाजवाब तरीका से निर्देशित कइले बाड़न. फिल्म के निर्माता निखिल नन्दा, गीतकार मुन्ना दूबे आ अशोक सिन्हा, संगीतकार के॰ रत्नेश, कैमरामैन जगविन्दर हुडा, नृत्य निर्देशक कानू मुखर्जी. आ फाइट मास्टर मंगल फौजी हउवे. फिल्म के कलाकारन में विजय वर्षा के मुख्य जोड़ी का अलावे दीपक दूबे, राखी त्रिपाठि, बालेश्वर सिंह, प्रिया शर्मा, मनोज द्विवेदी, सीमा सिंह, रोजा उस्मानि, संजय पाण्डेय, संतोष श्रीवास्तव वगैरह शामिल बाड़े.
(स्रोत – संजय भूषण पटियाला)


text:
हमहीं ना बहुते लोग बस-ट्रक का पीछे लिखल तरह तरह के संदेशन के धेयान से देखेला आ ओहसे जनता के नब्ज धरे के कोशिश करेला. कई बेर बसन पर लिखल ई संदेश पढ़ले बानी कि – लटकले त गइले बेटा ! आजु जब एह पर देश के मौजूदा हालात देखत सोचल शुरु कइनी त लागल कि ई शाश्वत संदेश बा देशवासियन ला, देशप्रेमियन ला. लटके के सबले बड़का नमूना रहलन त्रिशंकु. इक्ष्वांकु कुल के महाराजा त्रिशंकु का मन में भइल कि भाग्य भरोसे ना रहि के अपना पुरुषार्थ का बल पर सशरीर स्वर्ग जाए के कोशिश करीं. एह काम में सबसे पहिले ऊ महर्षि वशिष्ठ से यज्ञ करावे के याचना कइलें त ऊ मना कर दिहलें. ओकरा बाद त्रिशंकु गुरु वशिष्ठ के पुत्रन के शरणागत भइलें त ओहिजो से मनाही सुनला का बाद कहलन कि तब हम कवनो दोसरा ऋषि का शरण में जाएब. ई सुनिके वशिष्ठपुत्र अइसन नाराज भइलें कि श्राप दे दिहलें कि जो चाण्डाल बनि जो ! अब एह श्राप का चलते चाण्डाल घोषित हो चुकल त्रिशंकु का राज से जनता दोसरा राज में जाइल शुरु कर दिहलसि. मंत्रीगणो उनुका के तज दिहलें. बाकिर अपना ध्येयपथ पर अडिग त्रिशंकु हार माने के तइयार ना रहलन. आखिरकार उनुका महर्षि विश्वमित्र से अभयदान मिलल आ ऊ त्रिशंकु के सशरीर स्वर्ग भेजे ला यज्ञ करावल शुरु कर दिहलें. एह यज्ञ में बाकिओ ऋषि महर्षि लोग शामिल भइल आ यज्ञ का अन्त में त्रिशंकु सशरीर स्वर्ग ला प्रस्थान कर दिहलें. ओने सशरीर त्रिशंकु के आवत देखि देवता लोग उनुका के उलुटा वापिस कर दिहलें. वापस लवटत त्रिशंकु के तब महर्षि विश्वमित्र फेरु स्वर्ग ला भेज दिहलें. एही उठा पटक का बीच देवता लोग तब महर्षि विश्वमित्र के गोहार लगवलें कि हे मुनिवर, कवनो शापित आदमी देवता ला बनावल स्वर्ग में कइसे जा सकेला. एह पर महर्षि विश्वमित्र कहनी कि हम त इनका के स्वर्ग भेज के रहब. अगर तू लोग अपना वाला स्वर्ग में इनका के ना आवे देबे त हम इनका ला अलगे स्वर्ग बना देब. आ बनाइओ दिहलें. महाराज त्रिशंकु ओही स्वर्ग में सशरीर रहे लगलन बाकिर आम जन मानस में कहल जाला कि त्रिशंकु धरती आ स्वर्ग का बीचे लटकल बाड़न.
कथा सुनला का बाद लवटल जाव देश दुनिया का मौजूदा हालात पर. देश के बहुसंख्यक जनता के ई जिम्मेदारी बनत बा कि ऊ अपना पुरुषार्थ का बल पर अवना सपनन के पुरावे के संकल्प लेव आ जवन ऋषि ओकरा सपना के पूरा करावे ला सगरी जतन करे ला तइयार बा ओकरे बतावल राहि पर चले. पहिले से स्वर्ग पर काबिज हो चुकल लोग हर तिकड़म करे पर लागल बा कि ओकरा के नीचहीं गिरवले राखल जाव. ओह लोग के लागत बा कि अगर एही तरह होखे लागल त फेर हर अदमिए आपन सपना पुरावे लागी आ फेरु ओकरा देवत्व के का होखी. अपना स्वर्ग पर फेरु से काबिज होखे का फेर में सत्ताच्यूत हो चुकल एह पुरनका देवतन के मलेच्छनो के सहारा लेबे में इचिको हिचक नइखे. ऊ रउरा सब के हर तरह से कमजोर करे, एक दोसरा से अलगा-बिलगा करे में लागल बाड़ें. सावधान रहीं आ आपन जिम्मेदारी समुझे के कोशिश करीं सभे. महर्षि विश्वमित्र रउरा सभेला एगो नया स्वर्ग बनावे तक ला तइयार बाड़न. अब ई हमनिए सभ पर बा कि का फैसला लेत बानी जा. अपना ला स्वर्ग बनावल हमनिए का हाथ में. दोसरा के बहकावा में अइला का बाद कुछ ना कइल जा सकी. ना खुदा ही मिली ना बिसाले सनम, ना इधर के रहब ना उधर के रहब !
लटकले त गइले बेटा – बतंगड़ 85
हमहीं ना बहुते लोग बस-ट्रक का पीछे लिखल तरह तरह के संदेशन के धेयान से देखेला आ ओहसे जनता के नब्ज धरे के कोशिश करेला. कई बेर बसन पर लिखल ई संदेश पढ़ले बानी कि – लटकले त गइले बेटा ! आजु जब एह पर देश के मौजूदा हालात देखत सोचल शुरु कइनी त लागल कि ई शाश्वत संदेश बा देशवासियन ला, देशप्रेमियन ला. लटके के सबले बड़का नमूना रहलन त्रिशंकु. इक्ष्वांकु कुल के महाराजा त्रिशंकु का मन में भइल कि भाग्य भरोसे ना रहि के अपना पुरुषार्थ का बल पर सशरीर स्वर्ग जाए के कोशिश करीं. एह काम में सबसे पहिले ऊ महर्षि वशिष्ठ से यज्ञ करावे के याचना कइलें त ऊ मना कर दिहलें. ओकरा बाद त्रिशंकु गुरु वशिष्ठ के पुत्रन के शरणागत भइलें त ओहिजो से मनाही सुनला का बाद कहलन कि तब हम कवनो दोसरा ऋषि का शरण में जाएब. ई सुनिके वशिष्ठपुत्र अइसन नाराज भइलें कि श्राप दे दिहलें कि जो चाण्डाल बनि जो ! अब एह श्राप का चलते चाण्डाल घोषित हो चुकल त्रिशंकु का राज से जनता दोसरा राज में जाइल शुरु कर दिहलसि. मंत्रीगणो उनुका के तज दिहलें. बाकिर अपना ध्येयपथ पर अडिग त्रिशंकु हार माने के तइयार ना रहलन. आखिरकार उनुका महर्षि विश्वमित्र से अभयदान मिलल आ ऊ त्रिशंकु के सशरीर स्वर्ग भेजे ला यज्ञ करावल शुरु कर दिहलें. एह यज्ञ में बाकिओ ऋषि महर्षि लोग शामिल भइल आ यज्ञ का अन्त में त्रिशंकु सशरीर स्वर्ग ला प्रस्थान कर दिहलें. ओने सशरीर त्रिशंकु के आवत देखि देवता लोग उनुका के उलुटा वापिस कर दिहलें. वापस लवटत त्रिशंकु के तब महर्षि विश्वमित्र फेरु स्वर्ग ला भेज दिहलें. एही उठा पटक का बीच देवता लोग तब महर्षि विश्वमित्र के गोहार लगवलें कि हे मुनिवर, कवनो शापित आदमी देवता ला बनावल स्वर्ग में कइसे जा सकेला. एह पर महर्षि विश्वमित्र कहनी कि हम त इनका के स्वर्ग भेज के रहब. अगर तू लोग अपना वाला स्वर्ग में इनका के ना आवे देबे त हम इनका ला अलगे स्वर्ग बना देब. आ बनाइओ दिहलें. महाराज त्रिशंकु ओही स्वर्ग में सशरीर रहे लगलन बाकिर आम जन मानस में कहल जाला कि त्रिशंकु धरती आ स्वर्ग का बीचे लटकल बाड़न.


text:
भोजपुरी के अव्वल निर्माता निर्देशक राजकुमार पांडे अब एगो जानदार शानदार भोजपुरी फिलिम ले आवत बाड़ें जवना के नाम बा ‘नागिन’. इंडस्ट्री के लोग मानत बा कि राजकुमार पांडे के हर फिलिम के तरह इहो सुपर डुपर हिट फिलिम होखी.
नागिन में खेसारीलाल यादव, रानी चटर्जी आ मोनालिसा का संगे नवोदित ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोस्वामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा अउर अवधेश मिश्रा बाड़ें.
साईदीप फिल्म्स प्रस्तुत ‘नागिन’ के लेखक मनोज कुशवाहा, गीतकार प्यारे लाल यादव, विपिन बहार आ महेश परदेशी, मारधाड़ निर्देशक हीरा यादव, आ संपादक गुर्जन सिंह हउवें.
(ब्रेकिंग मैक्स मीडिया के रपट)
देर से पता चलल एगो खबर, बढ़ियका त प्रचारक लोग तुरते बता भेजेला, से मालूम भइल कि भोजपुरी फिल्म निर्माता हरीश जायसवाल आ लेखक मुकेश पाण्डेय एगो भोजपुरी अभिनेत्री से छिनरपन आ भँड़ुअई वाला करतूत कइला का चलते गिरफ्तार कर लिहल गइल बा. एह दुनु जने पर आरोप बा कि ई लोग ओह अभिनेत्री के अपना फिलिम में रोल देबे के लालच दिहल लोग आ बाद में ओकरा से मनबढ़ चाहत राखे लागल लोग कि ऊ एह लोग के तृप्त करो. अभिनेत्री जब इंकार कर दिहलस त बतावल जात बा कि ई दुनु जने सोशल नेटवर्किंग साइट पर ओह अभिनेत्री के फोटो पर फूहड़ तंज कसे लागल. बाद में जब एह लोग के ऊ अभिनेत्री ब्लॉक कर दिहली त ई लोग मोबाइल पर फोन कर कर के आपन फूहड़पन बतियावे लागल. आजिज आ के ऊ अभिनेत्री एह लोग के फोन टेप कर लिहली आ पुलिस थाना में रिपोर्ट दर्ज करा दिहली. एकरा बाद एह लोग के अगस्त का पहिला हफ्ता में गिरफ्तार कर लिहल गइल.
निर्माता दीपक सावंत आ निर्देशक अभिषेक चड्ढ़ा के फिलिम “गंगा देवी” के म्यूजिक पिछला दिने बिग बी अमिताभ बच्चन के हाथे रिलीज भइल. एह मौका पर पाखी हेगड़े आ गुलशन ग्रोवर मौजूद रहले. भोजपुरी से आपन लगाब बतावत बिग बी कहलन कि अबहीं ले ऊ तीने गो भोजपुरी फिलिम में काम कइले बाड़न बाकिर शुरुए से भोजपुरी के मिठास आ अपनापन के कायल रहल बाड़ें. फिलिम “गंगा देवी” के अहमियत बतावत बच्चन बड़कू कहलन कि एह फिलिम के शूटिंग पूरा कराइए के ऊ अपना इलाज खातिर अस्पताल में भरती होखे गइलन हालांकि शूटिंग का दौरान ऊ भयंकर पेटदर्द से परेशान रहलन.
भोजपुरी फिलिमन में अभिनय के मौका देबे खातिर अपना मेकअप मैन आ एह फिल्म के निर्माता दीपक सावंत के आभार जतावत बिग बी कहलन कि दीपक चालीस बरीस से उनकर चेहरा सँवारत आइल बाड़ें से उहो दीपक के भविष्य सँवारे ला आपन छोटहन योगदान देबे के कोशिश कइले बाड़न.
गंगा देवी १४ सितम्बर से सगरी देश में रिलीज होखे वाली बा. एह फिल्म में बच्चन बड़कू का साथे जया बच्चन, दिनेशलाल यादव ‘निरहुआ’, पाखी हेगड़े, गिरीश शर्मा, अवधेश मिश्रा, विनय बिहारी आ गुलशन ग्रोवर मौजूद बाड़ें. भोजपुरी सिनेमा के मौजूदा परम्परा से अलगा हटके बनावल एह उद्देश्य प्रधान फिलिम में कहानी आ किरदारन के बेहतरीन इस्तेमाल कइल गइल बा.
(स्पेस क्रिएटीव मीडिया के रपट)
सिनेमा भोजपुरी में निर्माता निर्देशक रमाकांत प्रसाद आ अभिनेता विराज भट्ट के टीम एगो नया रिकार्ड बनवले बिया. ई टीम अबहीं ले नौ गो फिलिम कइले बा आ नौ के नवो सुपर डुपर हिट भइल बाड़ी सँ. ई पहिलका अइसन टीम बा जवन अतना फिलिम एक संगे कइले बा.
एह नवो फिलिमन के नाम ह ‘लागल रहा ए राजा जी’, ‘दिवाना’, ‘दाग़’, ‘दिलजले’, ‘बारूद’, ‘जान तेरे नाम’, ‘जानवर’ आ ‘हिम्मतवाला’.
(शशिकांत सिंह रंजन सिन्हा के रपट)
आजु जीवन के महाभारत ओह मोड़ पर बा, जहाँ सभे कृष्ण बने के तइयार बा, आ तलाश बाकी बा त बस एगो अर्जुन के जे समाज के रक्षा ला अपना रिश्तेदारो पर प्रहार करे से ना हिचके. सिनेमा भोजपुरीओ में ई बात ओतने सही बा. हर शख्स आँख में ढ़ेरे चिंगारी भरले एगो रौशनी जोहत बा. बाकिर एह चिंगारी के रौशनी में बदले त के ? जिंदगी के एही स्याह-सफ़ेद सच्चाई के पेश करे जात बिया निर्देशक निखिल राज के फिल्म “देख के”. फिलहारमोनिक एंटरटेनमेंट के बैनर तले बनत एह फिल्म से छोटका परदा के स्टार श्रीवर्धन त्रिवेदी आ खुद निखिल राज बड़का परदा पर दस्तक देबे जात बाड़न.
कथ्य अउर शिल्प के लिहाज़ से “देख के” भोजपुरी सिनेमा में एगो नया युग के आगाज करी. खटिया-पटिया अउर लहंगा-चुनरी के दलदल में धंसल भोजपुरी सिनेमा के वास्तविक सरोकारन से जोड़े के जवन कोशिश “देख के” में भइल बा ओहसे भोजपुरी सिनेमा के एगो नया माने आ पहचान मिले के उमेद बा. श्रीवर्धन त्रिवेदी आ निखिल राज के अलावे एह फिल्म में जाकिर हुसैन, वंदना वशिष्ठ, जीतू शास्त्री, निशाश्री आ महेंद्र मेवाती जइसन मंझल कलाकारन के साथ अवधेश मिश्रा, श्री कंकानी आ प्रकाश जैश जइसन खांटी भोजपुरिया खिलाड़ीओ बाड़ें.
म्यूजिको लेके एह फिल्म में एगो नया प्रयोग भइल बा क्लासिकल आ लोक संगीत के आधुनिक म्यूजिक शैली के मिठास में सुनावे के. बानी चक्रवर्ती आ पॉल जैकब जइसम संगीतकारन के धुन पर एह फिल्म के गाना कैलाश खेर, साउथ अफ्रीकन सिंगर सइयों बम्बा कमारा, श्रीलंकन सिंगर योगेश्वरण मनिक्कम, अउर साउथ इंडियन सिंगर बौंबे जयश्री गवले बाड़न.
निर्देशक निखिल राज के भोजपुरिया जोश आ जूनून के कुछ एह रूप में देखे के चाहीं …
दीया खामोश है मगर किसी का दिल तो जलता है
चले आओ जहां तक रौशनी मालूम होती है …
(स्पेस क्रिएटिव मीडिया के रपट)
सिनेमा भोजपुरी के नम्बर वन निर्देशक राजकुमार पांडे अपना प्रशंसकन के गोहार लगवले बाड़न कि फिलिम ‘गोला बारूद’ के उनकर निर्देशित फिलिम मत समुझे लोग. ऊ त बस एकर एगो गाना निर्देशित कइले बाड़न. राजकुमार पांडे के कहना बा कि ‘गोला बारूद’ दरअसल साल 2008 में ‘विधाता’ के नाम से देखावल जा चुकल बा आ अब ओही फिलिम के नाम बदल के देखावल जात बा. ‘विधाता’ के निर्देशन हैरी फर्नांडीज कइले रहले.
राजकुमार पांडे बतवलें कि एह फिल्म ‘गोला बारूद’ (पुरनका नाम ‘विधाता’) के निर्माता ग़लत तरीका से ‘गोला बारूद’ के पोस्टर आ कई दोसरा जगहा पर उनकर नाम देत बाड़ें जबकि ऊ सिरिफ एगो गाना निर्देशित कइले बाड़ें आ उहो दोसरा फिलिम खातिर जवना के उठा के निर्माता एह फिलिम में डाल दिहले बाड़न. राजकुमार पाण्डेय नइखन चाहत कि उनुका फिलिमन के चाहेवाला दर्शक गलतफहमी में एह फिलिम के देखे जाव.
जाने लायक बात बा कि भोजपुरी सुपर स्टार रवि किशन आ दिनेशलाल यादव ‘निरहुओ’ अपना प्रशंसकन से अपील कइले बाड़ें कि ‘गोला बारूद’ के ओह लोग के नया फिलिम मत समुझल जाव. ई त साल 2008 में देखावल जा चुकल फिलिम ‘विधाता’ ह जवना के नाम बदल दिहल गइल बा.
(शशिकांत सिंह, रंजन सिन्हा के रपट)
जगदीश शर्मा अइसन निर्देशक हउवन जे बालीवुड के रंगीन दुनिया छोड़ भोजपुरी इंडस्ट्री के आगे बढ़ावे के जिम्मा ले लिहलन. जगदीश शर्मा के निर्देशन में बनल आ हालही में रिलीज भइल “निरहुआ“ अभिनीत एक बिहारी सौ पे भारी के बिहार के दर्शक बालीवुड स्टार सलमान खान के फिल्म एक था टाइगर से टक्कर में ज्यादा बाव दिहलें आ फिलिम पहिलके हफ्ता में चालीस लाख से बेसी के नेट कलेक्शन कर लिहलसि.
एही तरह रविकिशन अभिनीत ज्वालामंडी के सफलता एह सफलता के कई गुना बढ़ा दिहलसिल एह फिलिम में रविकिशन आ अवधेश मिश्रा के बीच को बड़ छोट कहत अपराधू वाला हाल बा. दुनु के अदाकारी फिलिम के लाजवाब बना दिहले बावे. बिहारी दर्शक बारी बारी दुनु फिलिम के आनंद लेत बाड़ें आ वितरकन के लागत बा कि सिनेमा भोजपुरी के गाड़ी फेर आपन रफ्तार धर लिहले बिया.
दुनु फिलिमन के सफलता से निर्देशक जगदीश शर्मा के मिले वाला बधाईयन के ताँता लागल बा.
(संजय भूषण पटियाला के रपट)


text:
बेरोजगारी आजु एगो बड़हन सामाजिक समस्या बा. पढ़ला लिखला का बादो जब नवहियन के नौकरी नइखे मिलत त परिवार आ समाज के खोबसन सुनत सुनत बहुते बेरोजगार अपराध के पेशा बना लेबेलें. बाकिर तब उनका पता ना रहे कि एह दलदल में फँसल आसान बा बाकिर एकरा से बहरी निकलल मुश्किल. काहे कि अपराध के दुनिया से वापिस लवटे के कवनो राह ना होला.
डीजे मूवी इन्टरटेनमेंट का बैनर में बनल भोजपुरी फिल्म “आग - एगो आँधी” के कहानी एही पर आधारित बा. अर्जुन आ ओकर चार गो दोस्त पढ़ला लिखला का बावजूद बेकार बाड़े. पइसा का तंगी का चलते अर्जुन के बहिन के शादी टूट जात बा. परिवार आ समाज के खोबसन से अकुता के अर्जुन आ ओकर दोस्त अपराध का दुनिया में चल जात बाड़े. जिनगी का एगो मोड़ पर अर्जुन के मुलाकात बेला से होत बा आ दुनु में प्यार पनप जात बा. तब अर्जुन के महसूस होखत बा कि ओकरा से एगो बड़हन गलती हो गइल बा. बाकिर तब ले बहुत देर हो चुकल बा आ समाज में वापसी के हर राह बन्द हो चुकल बा. काहे कि अपराध का दुनिया से वापसी के कवनो राह ना होला.
फिल्म में अर्जुन के किरदार पंकज केसरी आ बेला के किरदार ऋतिका शर्मा कइले बाड़ी. बाकी कलाकारन में जय यादव, अनारा गुप्ता, कुलदीप, शिवा पंडित, अविनाश रजक,सपना पान्डेय, फरीदा, राम सिंह, आ हीरा लाल यादव के नाम खास बा, कहानी आ निर्देशन रमाशंकर के ह, संगीत सिद्धार्थशालिनी के, गीत अरविन्द तिवारी आ अशोक सिन्हा के, नृत्य निर्देशन एंथोनी आ केदार सुब्बा के, कैमरा संचालन जगमिंदर ह्डल के, आ मारधाड़ हीरालाल यादव के बा. फिल्म के अधिकतर शूटिंग गुजरात के भुज में भइल बा जहाँ आमिर खान अपना फिल्म “लगान” के शूटिंग कइले रहलें, मुंबईओ के मनोरम लोकेशन पर कुछ दृश्य शूट भइल बा.
(स्रोत – समरजीत, उदय भगत)


text:
टटका खबर, मंगल, ३० नवम्बर
जेकरा पर चोरी के आरोप उहे करत बा थानेदारी
सुप्रीम कोर्ट सरकार से पुछले बा कि जवना आदमी के केरल के पामोलिन आयल घोटाला में नाम बा ओकरे के सतर्कता आयोग के अध्यक्ष कइसे बनावल जा सकेला ? दोसरे उहे आदमी टूजी घोटाला का दौरान दूरसंचार मंत्रालयो में रहुवे. अब ओकरे पर एह सब घोटाला के जाँच आ कार्यवाहियो करे के जिम्मेदारी बा. जब पीजी थामस के केन्द्रीय सतर्कता आयोग के अध्यक्ष बनावल जात रहे तबे विपक्ष के नेता का नाते सुषमा स्वराज ओह नियुक्ति के विरोध कइले रही बाकिर इमानदार प्रधानमंत्री आ कर्मठ गृहमंत्री मिल के ओकरे नियुक्ति करा दिहलन. अब सुप्रीम कोर्ट के सवाल उठवला का बाद थामस मौजूदा गृहमंत्री से आजु सबेरे भेंट करे गइल रहन. हवा बा कि ऊ इस्तीफा दे सकेलें. भाजपा के कहना बा कि थामस के इस्तीफा देबे के छूत दिहला के दरकार नइखे, उनुका के बर्खास्त कइला के जरुरत बा. बाकिर केन्द्र सरकार का ई बाति मान ली ?
खेत खाये गदहा मार खाये जोलहा
भोजपुरी में कहावत ह कि खेत खाये गदहा आ मार खाये जोलहा. गलती केहू अउर करे भुगते के दोसरा के पड़े. राष्ट्रमण्डल खेल के आयोजन के मुखिया रहल सुरेश कलमाडी के छोड़ हर केहू के पकड़ल जा रहल बा, पूछताछ हो रहल बा बाकिर कलमाडी मस्त बाड़न. कहतारें कि संसद में बयान दे के बतइहें कि ऊ कवनो गलती नइखन कइले. ओही तरह टूजी स्पेक्ट्रम घोटाला में ए राजा के छोड़ सबका खिलाफ कार्यवाही करे के हवा बनावल जा रहल बा. महाराष्ट्र के आदर्श घोटाला के दस्तावेज गायब करावल जा रहल बा. सब कुछ का बावजूद कांग्रेस के इहे दावा बा कि ऊ भ्रष्टाचारियन का खिलाफ काम करत बिया.
वशिष्ठ नारायण के जदयू के प्रदेश अध्यक्ष बनावल गइल
बिहार जदयू के अध्यक्ष विजय चौधरी के मंत्री बना दिहला का बाद ऊ अध्यक्ष पद से इस्तीफा दे दिहलन. अब वशिष्ठ नारायण सिंह के बिहार जदयू के अध्यक्ष बना दिहल गइल बा. वशिष्ठ एहसे पहिले समता पार्टी के प्रदेश अध्यक्ष रहलें. लालू सरकार में ऊ मंत्री रहलें बाकि साल १९९४ में इस्तीफा दे के नीतीश का संगे आ गइलें.
बिहार में जनता कि मिली सेवा पावे के अधिकार
आम जनता के काम एगो तय समय सीमा का भीतर कर दिहल अब सरकारी अधिकारियन के जिम्मेदारी बना दिहल जाई. जे समय सीमा का भीतर काम ना करा पाई ओकरा के जुर्माना भरे के पड़ी. बिहार एह तरह के कानून बनावे वाला देश के पहिलका राज्य होखी. सुचना के अधिकार से बड़हन जरुरी आ कारगर ई अधिकार होखी. बाकिर अगर अधिकारी प्रधानमंत्री का तरह काम करे लागस कि कवनो फैसला ना लिहलो फैसला होला आ एह तरह से जनता के काम भइल चाहे ना काम त हो गइल, तब का होखी ?
विधान सभा के सत्र आजु से शुरु
बिहार के पन्दरहवाँ विधानसभा के सत्र आजु से शुरु हो गइल. सत्र नौ दिसम्बर ले चली. दू दिसम्बर ले विधायक लोग के शपथ दिआवल जाई. तीन दिसम्बर के राज्यपाल के भाषण होखी. छह तारीख के ओह पर बहस बतकुच्चन होखी. सात दिसम्बर के ओह बहस के जवाब दिहल जाई. अबकी के विधानसभा में विपक्षि विधायक कुल सैंतीसे गो बाड़न आ एह कम संख्या में मौजूद विपक्ष कवनो सख्त तेवर ना देखा पाई.
लोजपा विधायक दल आपन नेता चुनलसि
तीन सदस्य वाला लोजपा विधायक दल अररिया से विधायक चुनाइल जाकिर हुसेन खान के आपन नेता चुन लिहलसि. विधायक दल के बईठका में तीनो विधायक मौजूद रहलें. ओने राजद आपन नेता अब्दुल बारी सिद्दीकी के बनवले बिया. बुझात बा कि सदन में विपक्ष के नेता बनावे खातिर दुनु दल में कवनो सुलह समझौता ना हो सकल.
मायावती बिहार में अपना हार के जिम्मेदार लालू आ पासवान के बतवली
बिहार चुनाव का बारे में बोलत यूपी के मुख्यमंत्री काल्हु कहली कि बिहार में कवनो खास विकास नइखे भइल. असल विकास त यूपी में हो रहल बा. इहो कहली कि ई कहल गलत बा कि बिहार के जनता जाति पाँति से उपर उठ के नीतीश के वोट दिहलसि. कहली कि जाति पाँति से उपर उठ के यूपी के जनता साल २००७ में उनका के बहुमत दिहलसि. मायावती का हिसाब से बिहार में नीतीश के जीत नइखे भइल बलुक लालू आ रामविलास के हार भइल बा आ लालू रामविलास के परिवारवाद आ लालू राबड़ी के कुशासन याद करे के बिहार के जनता ओह लोग का खिलाफ एकतरफा वोट दिहलसि आ ओहि आँधी में उनकर बसपो उधिया गइल.
सहारा इण्डिया रियल इस्टेट पर जनता से धन जमा करवला पर रोक
निवेशकन के सब्ज बाग देखा के करोड़ो अरबो रुपिया जमा करावे वाली सहारा इण्डिया रियल इस्टेट पर सेबी जनता से अउरी धन जमा करवला पर रोक लगा दिहले बिया. सहारा इण्डिया सेबी के फैसला का खिलाफ इलाहाबाद हाई कोर्ट के लखनऊ पीठ में याचिका दायर कर के गोहार लगवले बा कि एह आदेश के रद्द करावल जाव. बतावल जा सकेला कि पिछला कई साल से आपन घर खरीदे का चक्कर में हजारन लोग लाखो रुपिया जमा कर के टकटकी लगवले बा आ कंपनी के अधिकारी कवनो जवाब नइखन देत.


text:
घाघरा के बाढ़ से लोग साँसत मे
मऊ जिला के दोहरीघाट मे घाघरा के पानी बढ़त मसान घाट के सगरी सीढि़यन के दूबा दिहले बावे. डोमराजा का घर का नियरा नदी के पानी के बैक रोलिंग का चलते कटान शुरू हो गइल बा. प्रशासन पत्थर के बोल्डर डाल के एह बैक रोलिंग से बचाव करे मे लागल बिया. गौरीशंकर घाटो का लगे खतरा बढ़ल बा बाकिर ओहिजा कटान नइखे होत.
ओने बलिया मे गंगा आ घाघरा दुनू नदियन के पानी अतवार का दिने चढ़ाव पर रहल. बिल्थरारोड मे घाघरा खतरा के निशान से उपर बहे लागल बिया. दुनू नदियन का किनारे बसल लोग अब आपन सामान समेट के सुरक्षित ठिकाना का ओर बढ़े का तइयारी मे लाग गइल बा.


text:
भोजपुरी फिल्म “जंग” में आयटम डान्सर सीमा सिहं के किरदार देख के सभे दंग रह जाये वाला बा. उनकर डांस त जानमार बड़ले बा उनकर लहँगो निर्माता के जाने ले लिहले होखी. काहे कि ओह लहँगा के बनावे में बारह दिन लागल कारीगरन के आ दाम पड़ल सात लाख ! पिछला दिने जब मुंबई का मदर नेचर स्टूडियो में एह आयटम डांस के शूटिंग भइल त जेही देखल से हि वाह वाह कर उठल. एह डांस के नृत्य निर्देशिका रेशमा खान अतना बढ़िया से फिल्मवले बाड़ी कि दर्शको वाह वाह कर उठीहें. सभका “शीला के जवानी” याद आवे लागी. “जंग” के निर्माण कुसुम धानुका करत बाड़ी आ निर्दशन प्रशान्त नन्दा के बा. सीमा सिंह कहलि कि एह आयटम डांस के दर्शको बहुत पसन्द करीहें काहे कि डाँस अतना बढ़िया बनल बा कि सभले डँस ली ! दोसरे एह डाँस खातिर निर्माता दिल खोल के खर्च कइले बाड़ी. देखल जाव भोजपुरी सिनेमा के बिजुरिया सीमा सिंह के ई डांस दर्शकन के कतना डँसत बा.
(स्रोत – शशिकांत सिंह)


text:
जिला वाराणसी, नगर क्षेत्र, सराय मोहाना। वरूणा नदी जेके इहां के लोग संगम कहलन। इ नदी के पार करे खातिर के लकड़ी के पुल बनल हव। जेपर से लगभग बाइस गाँव के लोग सफर करलन। इ पुल के पार करे में एक लोग के एक रूपया अगर कोई साइकिल से हव त ओकर दू रूपया लगला।
इ लकड़ी के पंल बनले दस साल हो गएल हव। इहां के लोग हमेशा एके देखल करलन कि कहीं से कउनो खराबी त नाहीं हव त तुरन्त बदल देहियन। इहाँ के लोग चाहत हयन कि इ लकड़ी के पुल की जगह पक्का पुल बन जाए ताकि आवे जाए में दिक्कत ना रहे। इलकड़ी के पुल त हर समय हिलल करला। अगर ज्यादा सामसन रहला तब भी इहाँ से लेके गुजरे में डर लगल करला। इहां के कुछ लोग बतइलन कि पुल निर्माण खातिर के हमने कई जगह जैसे कचहरी, आशापुर धरना देहली लेकिन कउनों सुनवाई नाहीं भएल।
जब इ सब बात के लेके प्रधान शम्भू साहनी से पूछायल त ओन कहलन कि अभही त ठीक हव लेकिन बरसात के दिन में ओपर से जाए लायक के नाहीं रहत। हमने बहुत कोशिश कइली लेकिन नाहीं बनल अब त उम्मीद भी छोड़ देहले हई।


text:
लइकाई में हमनी के खूब तीसी भात खइले बानी सन। शहर में लोग एकरा के अलसी आ फ्लैक्स सीड्स बोलेलागल बा लो।
हमरो ना पता रहे लेकिन जब डॉक्टर बोललस की अपना बेटा के ओमेगा ३ के गोली दीं एह से दिमाग तेज होइ आ तब हम इन्टरनेट प ओमेगा ३ के स्रोत खोजनी त पता चलल की सबसे उपर नाम रहे फ्लैक्स सीड्स के, अरे ! इ त आपन तीसी ह जवना हमनी के एतना हींन के नजर से देखत रहनी ह जा।
रउवो एक नजर देखीं तीसी के फायदा
तीसी के रोज नियमित रूप से अपना खाना में उपयोग कइला से कइगो बेमारी से छुटकारा मिल सकेला। तीसी में ओमेगा ३ फैटी एसिड होला जवन कि कई गो बेमारी से लड़े के ताकत देला। रउवा के बता दीं कि ओमेगा ३ अपना शरीर के भीतर ना बनेला एकरा हमनी के भोजन के द्वारा ही ले सकत बानी जा।
अगर हमनी के शाकाहारी लोग के बात करीं जा त, तीसी से अच्छा ओमेगा ३ फैटी एसिड के कवनो आउर स्रोत नइखे। अगर रउवा अपना के चुस्त दुरुस्त आ निरोग देखे के चाहत बानी त कम से कम दू चमच तीसी अपना खाना में ली भा शामिल करीं।
रोज तीसी खाये के फायदा:
- देह में ऊर्जा आ स्फूर्ति देला
- कैंसररोधी हार्मोन्स बढ़ावेला
- खून में शर्करा आ कोलेस्ट्रॉल के मात्रा कम करेला
- हड्डी आ जोड़() के दरद में राहत देला
- पेट साफ रखें के सबसे आसान आ घरेलु तरीका
- हृदय संबंधी बेमारी के खतरा के कम कर देला
- शरीर में बढ़िया कोलेस्ट्रोल के बढ़ावेला आ खराब कोलेस्ट्रोल के कम करेला
- एकर नियमित इस्तेमाल कइला से रजोनिवृत्ति संबंधी (Menopause) परेसानी भी दूर होला
- लीवर के निरोग भा स्वस्थ राखेला
हमरा उमीद बा कि तीसी खाये के फायदा देख के रउवो तीसी रोज खाइल सुरु कर देब, रउवा तीसी के चटनी, तीसी के रायता भा तीसी के तरकारी आ दाल में मिला के खा सकत बानी।


text:
कुशीनगर में स्कूल वाहन ट्रेन से टकराइल, चालक समेत 13 के मौत
कुशीनगर, 26 अप्रैल (वार्ता). कुशीनगर के बिशनपुरा इलाका में आजु सबेरे एगो स्कूल वाहन बिना फाटक वाला क्रासिंग पर ट्रेन से टकरा के फेंका गइल. एह हादसा में चालत समेत 13 बचवन के मौत हो गइल आ छह गो बच्चा बहुते घवाहिल हो गइलें जवना में से तीन गो के हालत नाजुक बतावल जात बा.
पुलिस महानिदेशक कार्यालय से मिलल जानकारी का मुताबिक बिशनपुरा इलाका में सबेरे करीब पौने सात बजे सिवान-गोरखपुर रेल खण्ड पर पूर्वी ढाला के बिना फाटक वाला रेलवे क्रासिंग पर डिवाइन पब्लिक स्कूल के टाटा मैजिक वाहन ट्रेन से टकरा गइल. एह हादसा में दस गो बचवन के ओहिजे मौत हो गइल आ दू गो बचवन के बाद में मौत हो गइल. मैजिक वाहन के चालको के मौके पर मौत हो गइल.
छह गो बचवन के अस्पताल में भरती करावल गइल बा जवना में से तीन गो हालत नाजुक बा.
मुख्यमंत्री योगी आदित्यनाथ एह हादसा पर शोक जतवले बाड़न आ मृतक के परिवार वालन के दू दू लाख रुपिया देबे के एलान कइले बाड़न. हादसा के जाँच करावल जाई.


text:
भोजपुरी के धनिया माने कि रिंकू घोष आ आमरीन, दुनु हीरोइनन, का साथे अभिनेता राजेश वशिष्ठ भोजपुरी फिल्म ‘धनिया के थाना’ में इश्क फरमावत नजर अइहे. ई एगो कॉमेडी फिल्म ह जवना के निर्माता इन्द्रजीत अउर राकेश भदूरिया आ निर्देशक राकेश भदूरिया हउवे.
बतावे जोग बा कि राजेश वशिष्ठ अनेके टी. वी. सीरियल आ हिन्दी फिल्म कइला का बाद अब भोजपुरीओ में आपन एगो नया पहचान बनावल चाहत बाड़े. पंजाब के रहे वाला राजेश वशिष्ठ के भोजपुरी भाषा बहुते पसंद बा. कहलन कि भोजपुरी फिल्म ‘‘धनिया के थाना’’ कइला का बाद लागल जइसे बॉलीवुड के कवनो बड़ फिल्म कइले. खुशी जतवले कि उनुका भोजपुरी संस्कृति से जुड़े के मौका मिलल. राजेश के उम्मीद बा कि ई फिल्म दर्शकन के खूब पसंद आई.
एह फिल्म में अभिषेक गिरी लिलीपुट का मुख्य भूमिका में बाड़े.
(दिनेश यादव के रपट से)


text:
पिछला तीसन साल से बालीवुड के क्रेज रहल रेखा मंगल का दिने राज्यसभा के सदस्यता के शपथ लेबे चहुँपली त उनुका के देखेवालन के भीड़ लाग गइल. एह भीड़ में संसद के सुरक्षा कर्मी, मीडिया के लोग आ कुछ सांसदो रहलें.
रेखा के सरकार राज्यसभा के सदस्य मनोनीत कइले रहे जवना के राष्ट्रपति से मंजूरी मिल गइला का बाद आजु शपथ लेबे रेखा संसद भवन चहुँपली. सत्तावन साल के रेखा में आजुओ अनेके नयकी हिरोइनन से बेसी खिंचावट बा.
शपथ लेबे खातिर जब उनकर नाम पुकारल गइल त सगरी लोग मेज थपथपा के उनुकर स्वागत कइल जबकि उपराष्ट्रपति हामिद अंसारी उनुका के वेलकम कहलें. शपथ लिहला का बाद रेखा प्रधानमंत्री मनमोहन सिंह, नेता विपक्ष अरूण जेटली आ कुछ अउरी सांसद के अभिवादन कइली आ कुछ देर ले संसद में अपना ला निर्धारित सीट संख्या निनानबे पर बइठ के कार्यवाही में शामिल भइली. उनुका के सांसद जावे अख्तर से कुछ पुरजी लेत देत देखल गइल.


text:
“भोजपुरिया डॉन” के मिलल शानदार सफलता का बाद निर्देशक रवि सिन्हा के नयको निर्देशित फिल्म “लोफर” सुपर हिट हो गइल बा. एह फिल्म में निरहुआ, मोनालिसा, आ पाखी हेगडे के खास भूमिका बा. भोजपुरी सुपर स्टार दिनेश लाल यादव निरहुआ के मजगर एक्शन सीन, लाजवाब कामेडी, आ लहरदार रोमांस भीड़ के सिनेमा हॉल खींच ले आवत बा. अक्षत फिल्म इन्टरनेशनल का बैनर में मोनिका सिन्हा के बनावल एह फिल्म में गाँव देहात के बात कइल गइल बा. निरहुआ के डबल रोल बा. गीत विनय बिहारी, प्यारेलाल कवि, आ श्याम देहाती के, संगीत राजेश रजनीश के बा. बतावे लायक बा कि धर्मेन्द्र अभिनीत हिन्दी फिल्म “लोफर” अस धूम मचवले रहे कि ओकरा बाद कई गो हीरो ओह रोल के कइलन. जइसे कि अनिल कपूर आ मिथुन चक्रवर्ती. अब भोजपुरीओ में “लोफर” बन गइल आ एह लोफरन में निरहुओ के नाम जुड़ गइल बा.
(स्रोत – प्रशान्त-निशान्त)


text:
आपन देश में अभी एक सियासी बयान ना जाने केतना लोगन के मुह पनिया देले होई, आउर लपलपईल जीभ सब कोई के उस उ बात पर बोले खतिरा विवश करत बा| ऐसही कुछ विवशता हमरो संगे बा और बैठ गईनी ह लिखे|
कुछ दिन पाहिले अइसन बयान आईल रहे की पकौड़ा बेच के देश के लोग आपन बेरोजगारी दूर कर सकत बा| बात त एकदम सही बा फिर भी बहुत लोग के बात अच्छा न लागल| बहुत लोग बहुत तरह के तथ्य रखता, कोई डिग्री के बात करत बा त कोई सरकार के दोष देता कोई सामानांतर सरकार के वादा के याद दिलवात बा| मुद्दा जे भी होके लेकिन एक बार फिर कटघरा में खड़ा बा “भारत के शिक्षा प्रणाली” आउर “आपन देश के लोग के मानसिकता”|
हमरा देश के लोग कुछ सिखेला न बल्कि खाली नौकरी ला पढ़े ला लोग और इहे सब समस्या के जड़ बा| रउवा पढ़ल बनी एकर प्रमाण बस राउर डिग्री बा| बचपन में एक कहानी पढले रही, एक कौवा के कही से एगो मोर के पंख मिल जात बा और अपना पंख में लगा के बहुत खुस होता और आपन साथी सब के पास जईला पर मोर के पास जाये के नसीहत सुनत बा और मोर के पास जईला पर उपहास के शब्द| तनिके देर में समझ में आ जात बा की ऊपर के दिखवा से हम मोर न बन पईब| अभी अपन देश के बेरोजगार लोगन के भी एकदम इ कउवा वाला हालत बा डिग्री रूपी पंख लगा के ना नौकरिये मिलत बा, ना पकौड़ा ही बेच सकत बा लोग, कहे की इ मानसिकता बचपन में ही कौनो ठेला वाला के दिखा के ठुसल गईल रहे की ना पढ़ब ता इहे करे के पड़ी| फेर पढ़ल होला के प्रमाण के साथ पकौड़ा कईसे बचाई?


text:
ज्यॉफ्री चॉसर
ज्यॉफ्री चॉसर (Geoffrey Chaucer; /ˈtʃɔːsər/; c. 1343 – 25 अक्टूबर 1400), जिनके अंगरेजी साहित्य के जनक के रूप में जानल जाला,[1] मध्यजुग के सभसे बड़हन अंगरेजी भाषा के कबी मानल जालें। ई पहिला अइसन ब्यक्ति रहलें जिनके वेस्टमिन्स्टर एबे में पोएट्स कॉर्नर (कबी लोग के कोना) में दफनावल गइल।
ज्यॉफ्री चॉसर के जियते समय इनकर परसिद्धि लेखक, कबी, दार्शनिक आ ज्योतिषी के रूप में भ गइल रहे। साथे साथ ई आपन सिविल सर्विस के कैरियर आ दरबारी आ डिप्लोमैट के रूप में भी सक्रिय कैरियर चालू रखलें। ज्योतिष के बारे में इनके ज्ञान के जानकारी एह बात से मिले ला कि ई अपना दस बरिस के लड़िका लेविस खाती एस्टरलोब (ज्योतिष संबंधी बेध करे में इस्तेमाल होखे वाला एगो यंत्र) के इस्तेमाल संबंधी बैज्ञानिक किताब लिखले रहलें।
इनके प्रमुख रचना सभ में दि बुक ऑफ़ डचेस, दि हाउस ऑफ़ फ़ेम, दि लीजेंड ऑफ़ गुड वीमन आ ट्रोलियस एंड क्रीसेड बाड़ी सऽ। आज के समय में इनकरा के सभसे ढेर जानल जाला इनके रचना दि केंटरबरी टेल्स खाती।
चॉसर के रचना आ साहित्यिक काम के सभसे ढेर महत्व एह कारन भी हवे कि ऊ ओह जमाना के मध्यकालीन अंगरेजी बोली के आपन भाषा के रूप में ले के आपन रचना कइलें जबकि ओह समय में इंग्लैंड में साहित्य खाती आ सभ्य समाज के भाषा लैटिन आ फ्रेंच रहली सऽ।
संदर्भ[संपादन]
- ↑ Robert DeMaria, Jr., Heesok Chang, Samantha Zacher (eds.), A Companion to British Literature, Volume 2: Early Modern Literature, 1450-1660, John Wiley & Sons, 2013, p. 41.


text:
छत्तीसगढ़ पुलिस विभाग में हुआ फेरबदल –
पुलिस मुख्यालय ने टीआई स्तर के अधिकारियों के बम्पर ट्रांसफ़र लिस्ट की जारी…116 अधिकारियों का हुआ ट्रांसफर….
इनका हुआ ट्रांसफर…
सिद्धेश्वर प्रताप सिंह महासमुंद से बीजापुर, राजकुमार सोरी धमतरी से बिलासपुर, नरेश चंद्र दीवान दुर्ग से कांकेर, भारती मरकाम दुर्ग से रायपुर, रामू गूद्देर राजनांदगाँव से रायपुर, संजय पुंढीर राजनांदगाँव से रायपुर, अजीत कुमार ओगरे राजनांदगाँव से कबीरधाम, प्रवीण राजपुत राजनांदगाँव से बिलासपुर, विजय चेलक राजनांदगाँव से कोरबा,अनिता सागर कबीरधाम से पीएचक्यू, राजेश श्रीवास्तव बिलासपुर से जांजगीर चाँपा, तोबियस खाखा बिलासपुर से कांकेर, समित राम साहू बिलासपुर से रायगढ,
राजेश चौधरी रायपुर से जांजगीर चाँपा, अभिनव कांत सिंह दंतेवाड़ा से रायगढ, मीरा अग्रवाल बलौदा बाज़ार से मानव अधिकार आयोग रायपुर, निकोदिन खेस गरियाबंद से पीटीएस मैनपाट, राजकुमार पात्रों बिलासपुर से रायपुर, दामोदर मिश्रा बिलासपुर से कार्यालय पुलिस मुख्यालय रेंज बिलासपुर, शीतल सिंह सिदार जांजगीर से सूरजपुर,एम्ब्रोज कुजुर कोरबा से बस्तर,कौशल्या साहू रायगढ से जांजगीर चांपा, अनिता प्रभा मिंज जशपुर से बलरामपुर, महालक्ष्मी कुलदीप सरगुजा से कोरिया,नीलिमा तिर्की सरगुजा से बलरामपुर, रामेंद्र कुमार सिंह सूरजपुर से कोरबा,रामसाय पैकरा कोरबा से सूरजपुर,अंजना केरकेट्टा कोरिया से रायगढ, आशा लकडा बलरामपुर से सरगुजा, विजय प्रसाद पैकरा बस्तर से जांजगीर चाँपा,प्रतिभा मरकाम बस्तर से नारायणपुर, रौशनी कुजुर बस्तर से रायपुर,मनोज नेताम बस्तर से बलरामपुर, शोभा मंडावी बस्तर से गरियाबंद, सरोज टोप्पो बस्तर से रायगढ,कृष्णालाल पाटले कोंडागांव से बिलासपुर,राजेश जगत कोंडागांव से गरियाबंद,संतोषी ग्रेस दंतेवाड़ा से रायगढ, संग्राम सिंह दंतेवाड़ा से राजनांदगाँव, अमित सिंह सुकमा से रायगढ,राजेश कुमार पटेल सुकमा से कोरबा,अजय खेस कांकेर से रायपुर,कोमल प्रसाद राठौड़ कांकेर से राजनांदगांव,कंचन ठाकुर कांकेर से पीएचक्यू, राजेश कुटेश्वर कांकेर से महासमुंद,सुधीर मिंज कांकेर से सरगुजा, नितिन उपाध्याय बीजापुर से बिलासपुर,अंशुमान सिंह बीजापुर से रायपुर,विरेंद्र सिंह बीजापुर से राजनांदगाँव, प्रदीप मिंज नारायणपुर से महासमुंद,राजेश बागडे रायपुर से दूर्ग, संतोष जैन धमतरी से बिलासपुर,विजय चौधरी जांजगीर से बीजापुर,मोतीलाल पटेल कोरबा से कांकेर, कृष्णकांत सिंह बिलासपुर से सरगुजा, रमेश सोरी नारायणपुर से कोंडागांव,जयप्रकाश गुप्ता दंतेवाड़ा से बिलासपुर,श्रीकांत शुक्ला पीएचक्यू से कांकेर,शेर सिंह बंदे पीएचक्यू से नारायणपुर,राजेश सिंह बीजापुर से बलौदा बाज़ार, कमलाकांत शुक्ला नारायणपुर से कोरिया, राजालाल बड़ा रायपुर से सूरजपुर,ढालसिंह सिन्हा रायपुर से धमतरी,अब्दुल शफ़ीक़ खान रायपुर स जांजगीर चाँपा,कुमार सिंह उसेंडी बलौदा बाज़ार से जांजगीर चाँपा, रघुवीर सिंह ठाकुर गरियाबंद से सूरजपुर,कार्तिक चंद महासमुंद से जांजगीर चाँपा, उषा अहिलवार महासमुंद से रायपुर, कोमल सिंह कुलदीप धमतरी से रायपुर,सोहनलाल सिन्हा धमतरी से रायपुर,विनय कुमार सिंह दुर्ग से रेंज मुख्यालय दुर्ग, मोहम्मद रफ़ीक खान दुर्ग से रायगढ,श्रीराम सिन्हा दुर्ग से रायपुर,ध्रुव कुमार मार्कण्डेय बेमेतरा से रायगढ,बीएल स्वर्णकार बालोद से बेमेतरा,प्रदीप पाठक बालोद से रायपुर,अरुण सोम राजनांदगाँव से सूरजपुर,मंगेश देशपांडे राजनांदगाँव से सूरजपुर, कुंजबिहारी नागे राजनांदगाँव से रायपुर,योगेन्द्र पांडेय राजनांदगाँव से रायपुर, राकेश नारायण पांडेय राजनांदगाँव से रायपुर,कमल नारायण शर्मा कबीरधाम से रायपुर,कुँवर सिंह नागवंशी कबीरधाम से राजनांदगाँव, बलवंत सिंह राजपुत कबीरधाम से दुर्ग, विलियम टोप्पो बिलासपुर से कोरिया,सुशीला टेकाम बिलासपुर से रायपुर,अरविंद मिंज बिलासपुर से कोरिया, विनोदिनी तांडी बिलासपुर से जांजगीर चाँपा, फिलमोन टोप्पो मुंगेली से महासमुंद,रामदीन कुर्रे जांजगीर से रायगढ,हरिराम साहू जांजगीर से बिलासपुर,कन्हैया लाल यादव जांजगीर से जशपुर, रामगोपाल देवांगन जांजगीर से बिलासपुर,रामसिंग मंडावी कोरबा से बिलासपुर,मानसिंह राठौड़ कोरबा से बिलासपुर,शत्रुहनसिन्हा राजपुत कोरबा से जांजगीर चाँपा, बालसाय केरकेट्टा रायगढ से बिलासपुर,सलीम तिग्गा रायगढ से बिलासपुर, रामअवतार पटेल रायगढ से बिलासपुर,विनोद अवस्थी सरगुजा से कोरिया, शांति हेलेना सरगुजा से सुरजपुर,शिवराम उंजाम सूरजपुर से जशपुर, रुंगट राम सूरजपुर से जशपुर,व्यास नारायण भारद्वाज सुरजपुर से जशपुर,तिरसनसाय पैकरा कोरिया से सरगुजा, सिरिल एक्का बलरामपुर से जशपुर, दलप्रताप सिंह बलरामपुर से जशपुर,आलोक दत्ता बस्तर से दुर्ग, सुरेश कश्यप बस्तर से रायपुर, गुनीराम बघेल बस्तर से बिलासपुर, कीर्ति कश्यप बस्तर से रायपुर,शंभूराम नाग कोंडागांव से रायपुर,टिल्लू सिंह ठाकुर कोंडागांव से दूर्ग, द्वारिका प्रसाद श्रीवास कांकेर से रायपुर,दीनबंधू उईके कांकेर से बलौदाबाजार,और इग्नायुस तिर्की कांकेर से बिलासपुर किया गया है।


text:
यूनेस्को
(UNESCO) के बिस्व धरोहर कमेटी के लोगो
बिस्व धरोहर स्थल (अंगरेजी: World Heritage Site) कौनो अस्थान (जइसे की कौनों बिल्डिंग/भवन, शहर, कॉम्प्लेक्स, रेगिस्तान, जंगल, दीप, झील, स्मारक, भा पहाड़) होखे ला जेवन की यूनेस्को (UNESCO) की द्वारा सांस्कृतिक, प्राकृतिक या अइसने कौनों महत्व की कारन बिस्व धरोहर की लिस्ट में शामिल कइल जाला।[1] ई लिस्ट अंतरराष्ट्रीय बिस्व धरोहर प्रोग्राम की तहत, जौना के यूनेस्को के बिस्व धरोहर कमेटी चलावे ले आ जवन जनरल असेम्बली में चुनल 21 गो मेंबर देस सभ द्वारा बनावल जाले।[2]
जुलाई 2015 ले, एह लिस्ट में 1031 स्थल: 802 सांस्कृतिक, 197 प्राकृतिक, आ 32 गो मेरवन स्थल बाड़ें जेवन 163 देस में छिटाइल बाड़ें।[3][4] अगर देस अनुसार लिस्ट देखल जाय त, इटली में 51 स्थल बाड़ें आ ई पहिला नंबर पर बाटे। एकरा बाद, चीन (48), स्पेन (44), फ्रांस (41), जर्मनी (40), मैक्सिको (33), आ सातवाँ नंबर पर भारत (32) की साथ अगिला क्रम पर बाड़ें। यूनेस्को इनहन के एगो पहिचानक नंबर देला, आ अब नया सिस्टम में जेवन स्थल ई लिस्ट से बाहर हो गइल बाड़ें उन्हन के नंबर भी सुरक्षित राखल जाला जेवना से ई पहिचान नंबर कुल के संख्या 1200 से अधिका हो चुकल बाटे हालाँकि वर्तमान (लिस्ट) में अइसन स्थल सब के संख्या कम बाटे।
हर एक बिस्व धरोहर स्थल कानूनी रूप से ओही राज्य या राष्ट्र के हिस्सा मानल जाला जौना में ऊ मौजूद बाटे, बाकी यूनेस्को इनहन के सुरक्षा आ संरक्षण की दृष्टी से अंतरराष्ट्रीय समुदाय के सामूहिक इंट्रेस्ट के बिसय मानेला।


text:
बिहार से राज्यसभा चुनाव ला छह गो परचा दाखिल
पटना 12 मार्च (वार्ता). बिहार से राज्यसभा के छह सीटन पर होखे जात चुनाव ला परचा दाखिल करे का आखिरी दिने कुल छहे गो परचा दाखिल हो गइल. दुनु तरफ से तीन तीन जने के परचा दाखिल भइल बा. अगर अउरी केहु आपन परचा दाखिल ना करी त एह छहो लोग के निर्विरौध चुनल मान लीहल जाई. आ एकरे पूरा उमेद लउकत बा.
राजग के मुख्य गोल भाजपा का ओर से केन्द्रीय कानून मंत्री रविशंकर प्रसाद आपन परचा दाखिल कइलें त जनता दल यूनाइटेड कै तरफ से ओकर प्रदेश अध्यक्ष वशिष्ठ नारायण सिंह आ उद्योगपति महेन्द्र प्रसाद सिंह उर्फ किंग महेन्द्र.
दोसरा तरफ चटक चुकल महागठबंधन का ओर से राजद के राष्ट्रीय बोलतुआ मनोज झा आ कटिहार मेडिकल कॉलेज के प्रबंध निदेशक अशफाक करीम आपन आपन परचा दाखिल कइलें त कांग्रेस का ओर से केन्द्रीय मंत्री रहल अखिलेश प्रसाद सिंह. जान जाईं कि अखिलेश के टिकट देबे से अशोक चौधरी कांग्रेस के धिरवले बाड़न कि औह हालत में कांग्रेस टूट जाई. देखल जाव कि का होखत बा. अशोक चौधरी सही साबित होखत बाड़न कि गलत.


text:
भोजपुरी सिनेमा के सदाबहार सुपर स्टार रवि किशन का नामे एगो अनोखा रिकोर्ड जुड़ गइल बा आ ई रिकोर्ड हऽ एक समय में सबले बेसी भाषा आ संख्या के फिल्म. एह भोजपुरिया सितारे का लगे एह दिने दस-बीसे ना कुल ३२ फिल्म बाड़ी सँ जवना में भोजपुरी, हिंदी, अंग्रेजी, तमिल, तेलगु, बंगला, आ मराठी के फिलिम शामिल बाड़ी सँ. साल २००९ में रवि किशन के कुल १२ गो फिल्म रिलीज़ भइल रहीं सँ. एह सला अबले नौ गो फिल्म रिलीज़ हो चुकल बा. उनुकर आवे वाली फिल्मन में जीतेश दुबे के “मार देब गोली केहू ना बोली”, किरण कान्त वर्मा के “देवदास”, हेर्री फर्नांडिस के “रामपुर के लक्ष्मण”, आनंद गहतराज के “खेला”, जीतेशे दुबे के “पिंडदान”, सत्यनारायण फिल्म्स के “धुरंधर”, सुशील उपाध्याय के “धर्मा”, लेखक से निर्देशक बनल संतोष मिश्रा के “कइसन पियवा के चरित्तर बा”, हैरी फर्नांडिस के “संतान” आ “सौगात”, आलोक कुमार के “गंगा जमुना सरस्वती”, डॉ. सुनील कुमार के “मल्लयुद्ध”, सुनील प्रसाद के एगो अनाम फिल्म, रवि किशन प्रोडक्शन आ रमा देवी प्रोडक्शन के “शूटर शुक्ला”, “छपरा के प्रेम कहानी”, दुर्गा प्रसाद के “एलाने जंग”, पन फिल्म्स के दू गो अनाम फिल्म वगैरह शामिल बाड़ी सँ.
एकरा अलावा रवि किशन शंकर निखालजे के मराठी फिल्म “अशी ही हेरा फेरी”, दक्षिण के सुपर स्टार राम चरण आ सूर्या के साथे दू गो अलग अलग फिल्म, आ बंगाल के एगो निर्माता के बंगला- भोजपुरी में बने वाली एगो अनाम फिल्मो शामिल बा. जहां तक हिंदी फिल्मन के बात बा रवि किशन सैफ अली खान के होम प्रोडक्शन “एजेंट विनोद”, राज कुमार संतोषी के “पॉवर”, डॉ.चन्द्र प्रकाश द्विवेदी के “अस्सी काशी”, अमेरिकन कंपनी पन फिल्म्स के अंग्रेजी-हिंदी फिल्म “अघोरी – मेन फ्रॉम बनारस”, एगो दोसरा निर्माता के “चितकबरे” आदि शामिल बाड़ी सँ. रवि किशन के कहना बा कि उनुकर हमेशा से कोशिश रहेला कि भोजपुरी के कवनो निर्माता निर्देशक के निराश ना कर करीं.
(स्रोत – उदय भगत)


text:
डब्बू रतनानी के 19वें कैलेंडर में अमिताभ बच्चन, आमिर खान, शाहरुख खान, अभिषेक बच्चन, ऋतिक रोशन, प्रियंका चोपड़ा, विद्या बालन, संजय दत्त, आलिया भट्ट, टाइगर श्रॉफ, सोनाक्षी सिन्हा, परिणीति चोपड़ा, सिद्धार्थ मल्होत्रा, श्रद्धा कपूर, फरहान अख्तर, सनी लियोन, जैकलीन फर्नांडिज, काजोल, कृति सेनन, अक्षय कुमार, ऐश्वर्या राय बच्चन, वरुण धवन, अर्जुन रामपाल स्टाइलिश और ग्लैमरस अंदाज में दिखाई देंगे. दिलचस्प यह है कि विवादित फिल्म 'पद्मावत' के लीड स्टार्स दीपिका पादुकोण, रणवीर सिंह और शाहिद कपूर को इस ग्लैमरस कैलेंडर में जगह नहीं मिली है.
Advertisement
Advertisement


text:
बिहार के शिक्षा स्तर में आवत गिरावट अवुरी परीक्षा के नतीजा प होखत बवाल के बीच मुख्यमंत्री नीतीश कुमार शिक्षा विभाग से पुछले कि ‘लोग सरकारी स्कूल में अपना लईकन के काहें नईखन पढ़ावत?’ सोमवार के आयोजित मुख्यमंत्री के संवाद कार्यक्रम में नीतीश कुमार राज्य के शिक्षा व्यवस्था में सुधार ले आवे के मकसद से शिक्षा विभाग के कुछ सुझाव देले। नीतीश कुमार कहले कि राज्य के सरकार अवुरी निजी…
देश के 80 लाख करोड़ रुपया हिंसा के शिकार होखता, का भाजपा अवुरी मोदी एकरा से कुछ सीखिहे
केंद्र के वर्तमान सरकार के शासन के दौरान देश में बढ़त हिंसा अवुरी ओकरा से होखत नुकसान के मामला में घेरत कांग्रेस पार्टी कहलस कि का भाजपा अवुरी प्रधानमंत्री एकरा से कुछ सीखे पईहे। एगो रिपोर्ट के मुताबिक प्रधानमंत्री नरेंद्र मोदी के कार्यकाल के दौरान पछिला एक साल (2017-18) में देश के सकल घरेलू उत्पाद (जीडीपी) के 9 प्रतिशत हिंसा के चलते बर्बाद हो गइल। एही रिपोर्ट के हवाला देत…
बिहार: जदयू विधायक के गाड़ी समेत बम से उड़ा देवे के धमकी
बिहार के बेखौफ हो चुकल अपराधी अब मंत्री आ विधायक तक के नईखन छोड़त। ताज़ा मामला में अपराधी पूर्व परिवहन मंत्री आ खगड़िया जिला में परबत्ता के जदयू विधायक रमानंद सिंह के अपराधी जान से मारे के धमकी देले। पटना के सरकारी निवासी प आईल एगो फोन कॉल में अपराधी कहले कि उ लोग रमानंद सिंह के गाड़ी में बम लगा के उड़ा दिहे। जानलेवा धमकी मिलला के बाद विधायक…
कुछ ‘चिरकुट’ आ ‘जमानत जब्त’ नेता बिहार में विकास के झूठा प्रचार करतारे: कीर्ति आज़ाद
भारतीय जनता पार्टी से निलंबित दरभंगा के सांसद कीर्ति झा आज़ाद शनिवार के बिहार सरकार प जोरदार हमला बोलले अवुरी कहले कि नीतीश सरकार बिहार में विकास के झूठा प्रचार करतिया जबकि विकास के कवनो काम राज्य में नईखे होखत। बिहार के उपमुख्यमंत्री सुशील कुमार मोदी के वाहवाही लूटे खाती झूठा प्रपंच रचे वाला नेता बतावत कीर्ति कहले कि उ तुरंत-फुरन्त के लोकप्रियता अवुरी वाहवाही लूटे खाती रोज नाया प्रपंच…
कांग्रेसी एगो गरीब के बेटा के प्रधानमंत्री के कुर्सी पर नईखन देखल चाहत: भाजपा
प्रधानमंत्री नरेंद्र मोदी के हत्या करे से जुडल कथित साजिश के मामला में विपक्ष के बयान के निराश करे वाला बतावत केंद्रीय मंत्री गिरिराज सिंह एकरा का अंतराष्ट्रीय साजिश करार देले। ओने बिहार भाजपा के अध्यक्ष नित्यानन्द राय कहले कि कांग्रेस के नेता एगो गरीब के बेटा के प्रधानमंत्री के कुर्सी प नईखन देखल चाहत। पुणे पुलिस के हाथे लागल एगो कथित चिट्ठी में प्रधानमंत्री नरेंद्र मोदी के पूर्व प्रधानमंत्री…
बिहार के बोली लगा के जवना पैकेज के घोषणा भईल रहे, ओकर का भईल
बिहार के विशेष राज्य के दर्जा अवुरी विशेष आर्थिक पैकेज के मामला में भाजपा प हमला करत विधानसभा में नेता प्रतिपक्ष तेजस्वी यादव पुछले कि बिहार के बोली लगा के जवन रकम तय भईल रहे उ कब मिली? पछिला विधानसभा चुनाव के पहिले प्रधानमंत्री नरेंद्र मोदी के ओर घोषित विशेष पैकेज के बारे में तेजस्वी कहले कि प्रधानमंत्री 70 हज़ार करोड़ से शुरू कईले अवुरी बोली के बढ़ावत सवा लाख…
बिहार में शिक्षा व्यवस्था पूरा तरीका से ध्वस्त, सरकार इंटर के परीक्षा दोबारा लेवे: सीपी ठाकुर
इंटर के खराब रिज़ल्ट के चलते बिहार में शुरू भईल बवाल प भाजपा के राज्यसभा सांसद अवुरी पूर्व केंद्रीय मंत्री सीपी ठाकुर राज्य सरकार प निशाना सधले अवुरी एकरा खाती राज्य के खराब शिक्षा व्यवस्था के जिम्मेदार बतवले। भाजपा के वरिष्ठ नेता सीपी ठाकुर कहले कि बिहार के शिक्षा व्यवस्था खराब हो चुकल बा, जदी शिक्षा व्यवस्था पटरी प होईत त अयीसन गड़बड़ी ना होईत। उ सरकार से इंटर परीक्षा…
नीतीश केकरा डर से नईखन बतावत कि बालिका गृह के लईकिन के कवना मंत्री लगे भेजल जात रहे: तेजस्वी
मुजफ्फरपुर के बालिका गृह यौन शोषण कांड में मुख्यमंत्री नीतीश कुमार अवुरी उपमुख्यमंत्री सुशील कुमार मोदी के चुप्पी प सवाल उठावत नेता प्रतिपक्ष तेजस्वी यादव जोरदार हमला कईले। तेजस्वी पुछले कि मुजफ्फरपुर के बालिका गृह में रहेवाली लईकिन के कवना-कवना मंत्री अवुरी सरकारी अधिकारी लगे भेजल जात रहे? सरकार इ बतावे में काहें डेरातिया? एकरा संगही उ बतवले कि सरकार काहें ओ लोग के नाम नईखे बतावत। राजद नेता पुछले,…
नीतीश कुमार के चेहरा पर चुनाव लड़ल जाई त बिहार में आँधी आ जाई, विरोधी उड़ जईहे: जदयू
बिहार के मुख्यमंत्री नीतीश कुमार के एनडीए के चेहरा बनावे के खाती दबाव के बढ़ावत जदयू कहलस कि जदी नीतीश कुमार के चेहरा प लोकसभा चुनाव लड़ल जाई त बिहार में आँधी आ जाई अवुरी विरोधी उड़ जईहे। जदयू के वरिष्ठ नेता गुलाम रसूल बलियावी कहले कि मुख्यमंत्री नीतीश कुमार बहुत बड़ धर्मनिरपेक्ष नेता हवे अवुरी इनिका चेहरा प चुनाव लड़ला प एनडीए के मुसलमान वोट भी मिली। बलियावी कहले,…
उपेंद्र कुशवाहा दर्द देला के बाद मरहम लगावे के प्रयास कईले, मांझी लालू से भेट करे पहुंचले
बिहार के राजनीति में सहयोगी दल के गतबंधन में राखल एक ओर भाजपा खाती मुश्किल भईल जाता त दोसरा ओर महागठबंधन में भी अब सुगबुगाहट होखे लागल बा। गुरुवार के पटना में दिहल मुख्यमंत्री नीतीश कुमार के भोज से किनारा करेवाला रालोसपा के राष्ट्रीय अध्यक्ष उपेंद्र कुशवाहा हालांकि अब मरहम लगावे के प्रयास कईले लेकिन संगे-संगे एगो सवाल भी खाड़ा क देले। शुक्रवार के पटना पहुंचल उपेंद्र कुशवाहा एनडीए से…


text:
- विशेष सूत्र
संगमनगरी इलाहाबाद में शनिवार, 26 मई, 2018 के दिन देश-विदेश के भोजपुरिया बुद्धिजीवी लोग के जुटान भइल आ भोजपुरी के संविधान के आठवीं अनुसूची मे शामिल कइला से लेके भोजपुरी के अश्लीलता मुक्त बनवले तक क बात उठल । मौका रहे राष्ट्रीय मासिक पत्रिका “भोजपुरी संगम” आ संस्था “भोजपुरी विकास एवं शोध संस्थान” के ओर से आयोजित भोजपुरी उत्सव “मांई” के । कार्यक्रम के उदघाटन उत्तर प्रदेश के महिला आ परिवार कल्याण मंत्री श्रीमती स्वाती सिंह कइलिन । कार्यक्रम के मुख्य अतिथि भारत में माॅरीशस के राजदूत श्री जगदीश गोवर्धन रहलें आ कार्यक्रम के अध्यक्षता राज्यसभा सांसद श्री रेवती रमन सिंह कइलें । ए अवसर पर अपने संबोधन में विश्व भोजपुरी सम्मेलन के राष्ट्रीय अध्यक्ष आ भोजपुरी समाज दिल्ली के अध्यक्ष श्री अजीत दुबे कहलें कि वर्तमान केंद्रीय सरकार के ओर से भोजपुरी के संवैधानिक मान्यता के लेके कई बार सकारात्मक बयान आ चुकल बा आ प्रधानमंत्री मोदी जी भोजपुरी भाषी क्षेत्र में आपन संबोधन भोजपुरी में ही करेलें जवन ए बात के सबूत बा कि भोजपुरी भाषा से उनका लगाव बा लेकिन एकरा बावजूद अभी ले भोजपुरी के संवैधानिक मान्यता सरकार ना दिहलस । एके लेके उत्तर प्रदेश सरकार के ओर से भी केंद्र सरकार के प्रस्ताव जाए के चाही । उ बतवलें कि मार्च 2017 में बिहार सरकार भोजपुरी के संविधान के आठवीं अनुसूची में शामिल करे खातिर प्रस्ताव केंद्र सरकार के भेजलस आ झारखंड सरकार त भोजपुरी के झारखंड में द्वितीय भाषा के दर्जा भी दे दिहले बा । चूंकि उत्तर प्रदेश में भोजपुरी बोले वाला लोग के संख्या सबसे ज्यादा बा एह लिए उत्तर प्रदेश सरकार के भी भोजपुरी के संवैधानिक मान्यता खातिर केंद्र सरकार के प्रस्ताव भेजे के चाही आ उत्तर प्रदेश में भोजपुरी के द्वितीय भाषा के दर्जा देवे के चाही । मंत्री श्रीमती स्वाती सिंह के ए बयान पर कि सरकार के पहिली कैबिनेट बैठक में उत्तर प्रदेश के मुख्यमंत्री योगी आदित्यनाथ भोजपुरी भाषा के बारे में भी चर्चा कइलें, श्री दुबे कहलें कि जब सरकार आ मुख्यमंत्री भोजपुरी के लेके सकारात्मक बाडें त फिर प्रस्ताव जाए के चाही । मंत्री स्वाती सिंह अपना संबोधन में कहलीं कि ए विषय में उ अपना ओर से भी केंद्र सरकार आ मुख्यमंत्री के पत्र भेजिहें ।
एह कार्यक्रम में भोजपुरी स्वर सम्राट श्री भरत शर्मा “व्यास” , श्री चंद्रभूषण राय (अध्यक्ष, भोजपुरी अकादमी बिहार सरकार), श्री उदेश्वर सिंह (बिहारी कनेक्ट, लंदन),श्री कृष्ण प्रताप सिंह (दुबई), डॉ गुरुचरण सिंह (सासाराम बिहार), श्री अशोक कुमार चौबे (आगरा), श्री मुकेश सिंह (संरक्षक पूर्वांचल एकता मंच, दिल्ली), श्री शिवजी सिंह (अध्यक्ष पूर्वांचल एकता मंच,दिल्ली), श्री निर्मल सिंह (अध्यक्ष वीर कुंवर सिंह फाउंडेशन,दिल्ली), श्री प्रदीप सिंह (महामंत्री सम्पूर्ण भोजपुरी विकास मंच, जमशेदपुर टाटा) सहित अनेक वरिष्ठ साहित्यकार, पत्रकार, अधिवक्ता, प्रतिष्ठित जन उपस्थित रहलें । सांस्कृतिक सत्र में श्री भरत शर्मा “व्यास”, लोक गायक श्री दीपक त्रिपाठी, लोक गायिका श्रीमती नीतू कुमारी नूतन, लोक गायक अमित यादव, लोक गायक नीरज तिवारी, लोक गायिका आ अपरिमिता संस्था के सचिव सुश्री सुनीता पाठक अपना गायकी से उपस्थित जन समुदाय के खूब मनोरंजन कइलें । सोनाली चक्रवर्ती एन्ड ग्रुप अपना मनमोहक झांकी से सबकर ध्यान आकर्षित कइलस । बौद्धिक सत्र के संचालन श्री मनोज भावुक (पत्रकार,साहित्यकार,कवि) कइलें आ सांस्कृतिक सत्र क संचालन संचालक विजय बहादुर कइलें । महोत्सव के आयोजक श्री अजीत सिंह (संपादक भोजपुरी संगम पत्रिका), श्री संजय सिंह, संरक्षक श्री राजा अजीत विक्रम सिंह आ उनकर पूरा टीम ए भव्य आयोजन खातिर बधाई के पात्र बा ।


text:
भाजपा मध्यप्रदेश के 147 उम्मीदवारन के नाम के एलान कइलसि
नयी दिल्ली 31 अक्टूबर (वार्ता) मध्यप्रदेश मे लगातार तिसरका बेर सत्ता मे आवे खातिर अपना तरकश के हर तीर आजमाए मे जुटल भाजपा अपना 147 उम्मीदवारन के सूची जारी क दिहलसि.
मुख्यमंत्री शिवराज सिंह चौहान अपना पुरानके सीट बुधनी से लड़ीहे. दू गो मंत्रियन के टिकट काटल गइल बा आ तीन गो सांसदन के विधानसभा चुनाव में उम्मीदवार बनावल गइल बा.
भाजपा महासचिव अनंत कुमार बतवले कि एह पहिला सूची में 24 गो नवही, 18 गो महिला, 19 गो अनुसूचित जाति आ 30 गो अनुसूचित जनजाति के उम्मीदवार बाड़े.
मध्य प्रदेश के सगरी 230 सीट पर एके दिने 25 नवम्बर के वोट डालल जाई.


text:
भोजपुरी, हिंदी आ दक्खिन भारत के फिलिमन के सफल अभिनेत्री सुप्रेरणा सिंह पिछला दिने कानपुर के राजीव वाटिका, मोती झील में दिल्ली के रेपकाण्ड के विरोध में भइल कैंडल मार्च में शामिल भइली. कैंडल मार्च राजीव वाटिका से अमर जवान चौक तक कइल गइल.
सुप्रेरणा सिंह एह रेप काण्ड के एगो अपराधी के नाबालिग बतावत कम सजा भा मुक्त करे के खिलाफत करत कहली कि जब ई लड़िका अतना बड़हन अपराध कर सकत रहे जवना से एगो बेकसूर के जान चलि गइल त ओकरा के सजा काहे ना दिहल जा सके.
कैंडल मार्च समाज सेवक मोहित शुक्ला के नेतृत्व में भइल.
(अपना न्यूज)


text:
– डा॰ अशोक द्विवेदी
एगो विशाल बटवृक्ष का नीचे पत्थर शिला खण्ड का टुकड़न से सजाइ के एगो चबूतरा बनावल रहे. वृक्ष का एकोर ओइसने पत्थर के चापट टुकड़न के सरियाइ के गोलाकार ऊँच देवाल लेखा बनावल रहे जवना का ऊपर से वटवृक्ष क डाढ़ि अपना पतइयन से छाँह कइले रहे. ओही के बन क बँसकठ फारल टाटी से आड़ कइल रहे. अइसन बुझात रहे कि ई विशाल वट वृक्ष के अगिला भाग सभा आ बइठक करे का कामे आवत होई. भीम आ उनका परिवार के हिडिमा संकेत करत बटवृक्ष का पछिला भाग का ओर ले गइल, पछिला भाग में दूर तक फइलल ऊँच खाल पहाड़ लउकत रहे. ओही में एक तरफ पहाड़ के तूड़ि के बढ़िया ढंग से तीन चार गो घर आ दलान लेखा बनावल रहे. बुझला ई क्षेत्र ओह आदिवासी समाज के राजा आ अधिपति के रहे. मंत्राी चांडक, कुछ रच्छकन के हिदायत देत वापस लौटलन त हिडिमा के संबोधित कइलन, ‘बेटी तूँ हमनी का जाति कुल क गौरव आ अभिमान बढ़वलू. महाबली वृकोदर के कवनो कष्ट ना होखे. हमनीं का काल्हु आचार्य जी का आवते इनकर राजतिलक आ तहरा बियाह क जलसा आ उत्सव मनावे के. हम इहाँ के व्यवस्था तोहरे पर छोड़त बानी, अभी हमके बहुत तइयारी करे के बा.’
हिडिमा बे बतवले बहुत कुछ समझि गइल. आचार्य जी आवे वाला बाड़न. मंत्राी चांडक एही बेरा भाई हिडिम्ब के अंतक्रिया कइला धइला आ आचार्य जी से राय-मसवरा कइला का बादे खाली होइहें. आचार्य जी के अइला का आभास मात्रा से ऊ पुलकित हो गइल रहे. आजु ओकरा पास जतना समझ, संस्कार आ ज्ञान बा कूल्हि आचार्ये जी के कृपा का बदौलत बा. ऊ छोटे पर से ओके बाप लेखा संरक्षन आ सिच्छा देले रहलन. अभी ऊ सोचते रहे कि ओकर प्रिय सखी, निरिमा हँसत लउकल. ऊ दउरि के ओके अपना अँकवारि में भर लिहलस. ओकरा पाछा ओकर भाई निम्बा आ कुन्दकी काकी रहे लोग.
‘आखिर सखि तोहके आपन मनजोग प्रिय मिलिये गइलन.’ निरिमा धीरे से बुदबुदाइल त हिडिमा का चेहरा प एगो फीका लाज भरल मुस्कान उभरल, ‘सखी निरिमा, इहाँ एह लोगन खातिर तोहन लोग के तुरन्त सूते बइठे आ जलपान आदि के इन्तजाम करे के बा.’ ऊ सामान्य होत, अकुताइल कहलस.
निरिमा अपना छोट भाई निम्बा के जल्दी जल्दी कुछ समझवलस आ कुन्ती के निहुरि के प्रणाम करत बोलल, ‘माई हमनी का बनवासी अनार्य हईं जा, कवनो भूल चूक के माफी माँगत सेवा क आज्ञा चाहत बानी.’
कुन्ती जल आ शयन क व्यवस्था करे के कहली. फिर जेने हिडिमा गइल रहे, ओनिये चलि दिहली. कुटी का बहरा फेड़ का पीछे एगो शिला के टेक लेके हिडिमा अकास का ओरि तिकवत रहे. कुन्ती धीरे से ओकरा पाछा जाके खड़ा हो गइली. फिर ओके सुसुकत देखि के ओकरा कान्ह पर हाथ धरत कहली, ‘बेटी! जवन बीतल, ओकर सोक जिन करऽ! तोहार भाई क्रूर कर्म वाला निरदई राजा रहल हा… ऊ तोहरा कुल आ समाजो खातिर दुखदाई रहल. कुछऊ रहे, तोहार भाइये रहे, ओकरा मृत्यु पर तहरा दुख के हम समझत बानी.’
– ‘ए खातिर दुखी नइखीं माई… असल में बचपन से हमार महतारी-बाप ना रहल. काकी पालन-पोसन कइली. आचार्य जी बाप नियर राह देखवलन. महतारी का प्रेम के असली अनुभव आ परतीति त आप सबके कारन भइल हा… बाकि अभागी हिडिमा के ईहो सुख स्थाई नइखे.’ हिडिमा के आँखि फेरू छलछला उठल.
निसबद राति में, ओह बेरा कुन्ती का अलावा ओइजा अउर केहू रहे त सामने पहाड़ के ऊँच खाल दूर ले फइलल चट्टान आ ऊपर अकास में अनगिनत टिमटिमात जोन्ही. माई बाप बिहीन टूअर लइकी के बिकल आर्त भाव पर कुन्ती के मन भरि आइल. सोचे लगली कि आखिर ए बेचारी क कवन दोस बा? आजु ई अपने कुल-कबीला में अकेल बिया. एकर केहू आपन नइखे. ऊ धीरे धीरे ओकरा माथ पर हाथ फेरे लगली. थोड़ी देर ले रोवला का बाद ऊ चुपाइल… ”माई आप सब हइवें काहें नइखीं रहत? हम अपना जीवन के हर तरह से सुधार के रउवे अनुसार रहब. आप सब के कवनो दुख तकलीफ ना होखे देब. हम हमेशा रउरा कुल के अनुगामी रहब.“
कुन्ती का ओठ पर एगो फीका मुसकान उभरल, ”अरे पगली, ई कइसे संभव बा? एगो आर्य राजकुल क लोग, जवन खुदे बीपत क मारल बा, जे अभी खुदे जीवन-समर आ समय दूनों से लड़ रहल बा, जेकरा जीवन-यात्रा के अभी कवनो ठेकान नइखे, इहाँ कइसे रुकि सकेला?“ ऊ उदास होके कहली.
– ‘माई हम जब रउरा बेटा पर आपन मन हार गइलीं तबे अपना देह आत्मा कूल्हि के समर्पन क दिहलीं. हमार राज, हमार बल, सामरथ बुद्धि आ विवेक अब रउरे परिवार खातिर समर्पित बा. रउरा हुकुम कइ के देखीं, हम रउरा खातिर आपन प्रानो न्यौछावर क देबि!’ हिडिमा के निष्कपट सहज भाव खुलि के बाहर आ गइल.
अनुभवी कुन्ती ओकरा माथ पर ओइसहीं हाथ फेरत नेह प्रगट कइली बाकि उनका ओह बेरा ई ना बुझाव कि हिडिमा के का कहि के तोख देसु. मुँह से बस अतने निकलल, ‘ना बेटी ई संभव नइखे, ई ना हो सके. ना ना ई कइसे हो सकेला?’ बुझाइल, जइसे ऊ खुद अपने से सवाल करत होखसु. उनकर आँखि दूर कहीं शून्य में जम गइल रहे. आखिर ऊहो त एगो औरत, एगो महतारिये रहली. हिडिमा के हृदय के हाल-बेहाल आ पीर के ऊ समझत रहली, बाकिर धर्म संकट में उजबुजात रहली. आर्यकुल का राजपुत्रा क बियाह राक्षस कुल में? कुल का मरजादा के बनल-बनावल देवाल तूरि देबे के हिम्मत उनका ना रहे. बीच के राहो ना सूझत रहे. जेठ बेटा जुधिष्ठिर अबहीं कुँवारे रहलन. भीम के बियाह कइ के ऊ इहाँ उनके छोड़ियो ना सकत रहली आ हिडिमा के सँग-सँग लेके चलियो ना सकत रहली. ‘ना बेटी ना, भीम से तोहार बियाह ना हो सके. ऊ अपना भाइयन के संग साथ ना छोड़िहें, ऊ जवना राजवंश के हउवन, ऊ अंत ले एह बियाह के अनुमति आ मान्यता ना दी, उल्टे जगहँसाई कइके जात बिरादरी आ बिरासत कूल्हि से हमन के बहरिया दी. अइसँहूँ हमहन का नियति क मारल एह दुरावस्था में बानी जा.’ कुन्ती मन के आँकुस देत करेजा पोढ़ क लिहली. एकरा बादो उनका भीतर भयानक अर्न्तजुद्ध छिड़ल रहे.
– ‘त का हम मान लीं कि एह अभागिन बेटी के प्रति राउर न्याय धर्म इहे बा? हमरा प्रेम के अपराध क एतना कठोर दंड? हमरा सँग सँग हमरा कुल कबीला आ समाज के एतना निर्दय सजाय? ना माई तूँ धर्मी आ न्यायी होइके अइसन कइसे कर सकेलू? एह आदिवासी राज्य के स्वामी आ राजा हमन का परंपरानुसार अब राउर बेटा भीमे बन सकेलन. औरत इहाँ तक कि हमहूँ ना बन सकीला. फेर हमरा कबीला के राजाबिहीन छोड़ के रउरा हमनी का समाज के परम्परा के बिधंस कइसे कर सकीले?’ हिडिमा तर्क देत अपना अधिकार खातिर फरियाद कइलस…
– ‘बेटी… सुनऽ…’
– ‘ना ना हम ना सुनब. एकोर त रउवा बेटी कहि के हमरा के अपनावत बानी आ बेटी के मरम बेधत ओके बेअपराधे के सजाय सुनावत बानी.’ हिडिमा उनकर बात काटत फेरू भावावेश में आ गइल.
– ‘सुनऽ त सही हिडिमा, हम तहरा प्रेम के नइखीं नकारत. एकर अधिकार पृथ्वी का हर जीव-जन्तु के बा… तोहरो के बा; बाकि हमरा समझ से प्रेम समर्पन आ बलिदान माँगेला. तोहरो एकरा खातिर बलिदान देबे के पड़ी. हमार शर्त अतने बा कि…’
– ‘हँ हँ बोलीं, हिडिमा हर शर्त मानी.’ प्रेम में पागल हिडिमा के नया उमेद आ खुशी से आँख फेरू छलछला उठल.
– ‘हमनी का भीम से तोहरा बियाह के एह शर्त पर अनुमति दे सकीले कि तहरा पूत जनमला तक, भा एक बरिस तक ले भीम इहाँ रहिहें, तूँ कबो आगा चलि के राजकुल का बियहुती मेहरारू लेखा, राजरानी के अधिकार ना मँगबू. हालांकि हम व्यक्तिगत एके तहरा साथ अन्याये कहब आ एही मजबूरी का कारन हम तहरा बियाह के अबले नकारत रहलीं बाकिर इहे एगो राह बा… बोलऽ मनबू?’ कुन्ती अपना भाव आवेग के भितरे जाँतत कहली.
हिडिमा कुन्ती क दूनों गोड़ छान लिहलस. प्रेम का आगि में कूदल, अन्तर्ज्वाला में जरत हिडिमा के जइसे थेघ मिलल. ओके अपना प्रेम आ प्रेमी का अलावा कुछ दूसर ना लउकल, खुसी का लोर से बढ़ियाइल ओकर नजर उठल त ओकरा मुँह से अतने बोल फूटल
– ‘हमके राउर कूल्हि अच्छर-अच्छर मंजूर बा.’
कुन्तियो का आँखि से लोर झरे सुरू हो गइल रहे. ऊ निहुरि के हिडिमा के दूनो कान्ह धइली आ उठा के अपना छाती से लगा लिहली. हिडिमा अबोध लइकी लेखा उनके अपना अँकवारि में बान्ह के रोवे लागल.
दोसरा दिने कबीला के सभा लागल. वृकोदर नाव से महाबली भीम आपन परिचय जब कबीला का मंत्राी आ पुरोहित के दिहलन त कुछ छिन खातिर हिडिमा फेरु अचंभित भइल. ऊँच शिला पर भीम ओही ढंग से बिराजमान भइलन, जइसे पहिले सरदार हिडिम बिराजमान होखे. फरक अतने रहे कि एह सभा में एगो नया रौनक आ उछाह रहे. राज के मंत्राी आ एगो बूढ़ आदिवासी पुरोहित भीम का शरीर पर जल छिरिक के सफेद कुन्द फूलन क माला पहिरवलस फेरू हिडिमा के माथ पर जल फूल छिरिक के माला पहिरावल गइल. अधिपति भीम गर्जना करत घोषना कइलन, ”राजपुरोहित, आ मंत्राी का सलाह से लिहल गइल निर्णय का अनुसार आज से सब लोग नहाइ-धोइ के साफ सुथरा रही. राजा आ जंगल के रहवइया खातिर जंगल के फल-फूल आ जीव जन्तु काफी बा. जंगली शिकार का अलावे केहू नरमांस ना खाई, जे अइसन करी ओके मृत्युदंड दियाई.“ चारू ओर से हाथ ऊपर उठाइ के जयघोष करत लोग आपन माथ नीचे नवावल.
एही बीच हिडिमा अपना दूगो साँवर सखियन संग बीच में आइ के खड़ा भइल. स्नान से दमकत नव परिधान में ओकर रूपवान चेहरा पर एगो नये गुलाबी आभा फइलल रहे. सुगंधित जंगली फूलन से गूँथल केश बेनी ओकरा सुघराई के दिव्यता प्रदान करते रहे, ”महाबली बृकोदर के जय! इहाँ बइठल माता कुन्ती के सादर परनाम, उचित-अनुचित के बिचार कइ के हमरा के न्याय मिले महराज !!“
– ‘बोलऽ बेटी हिडिमा, तोहार कवन फरियाद बा? इहाँ धर्म के रखवार हमार जेठ बेटा बाड़न, तहरा कुल के पुरोहित आ मंत्राी के बनावल तोहार अधिपति बाड़न, का तोहरा अबो न्याय पर विश्वास नइखे?’ माता कुन्ती बिच्चे में बोल परली.
– ‘बिश्वासे ना भरोसो बा कि इहाँ एगो नारी के आत्मसम्मान के रच्छा जरूर होई. हम महाबली से प्रेम कइले बानी आ हमार अनुराग इनका पर प्रबल बा. प्रेम पाप ना हऽ! ई जात पाँत कुल आ ऊँच नीच ना देखे. हम महाबली के आपन पति मान चुकल बानी, आजु अगर इहाँ, महाबली से हमार बियाह सकारल नइखे जात त हमार जियल व्यर्थ बा. अस्वीकार का अवस्था में हमके आपन प्रान तेयागे के अनुमति मिले!’ हिडिमा एकदम शान्त भाव से आपन फरियाद कहलस.
भीम अपना जगह पर विचलित भाव से खड़ा हो गइलन. सब अवाक् रहे. सभा में एकाएक सन्नाटा पसरि गइल. भीम का भाइयन का चेहरा पर हवाई उड़त रहे. कुन्ती जानत रहली कि आदिवासी समाज में हर युवती के आपन प्रेमी आ पति चुने के स्वतंत्रता आ स्वच्छन्दता होला. एह समाज का बीच तनिको देरी उचित ना होई. ऊ अपना जगह पर खड़ा होके जोर से बोलली, ‘हिडिमा ! हम तोहरा प्रेम का पवित्राता के पूरा सम्मान करत, महाबली बृकोदर से तोहरा बियाह के स्वीकृति देत बानी!’
हिडिमा धधाइ के कुन्ती का लगे गइल आ उनकर गोड़ छान लिहलस. ”सौभाग्यवती होखऽ!!“ छोहाइल कुन्ती असीस देत हिडिमा के कान्ह धइ के उठवली आ अपना छाती से लगा लिहली. हिडिमा उहाँ से सोझे जुधिष्ठिर का लगे पहुँचल. निहुरि के गोड़ छूवे लागल त ऊ पाछा घसकत आपन दूनों हाथ ऊपर उठाइ के मंगलकामना करत आसीस दिहलन, ”कल्यान होखे! तोहन लोग क दाम्पत्य जीवन सुफल होखे!!“ हिडिमा गद्गद रहे. ऊ मुस्कियात आ लजात धीरे-धीरे भीम के पाँव छूवे चलल त भीम के चिहुँकि के पीछे घुसुकत देखि उनकर तीनू छोट भाई हँसि दिहलन सऽ. सँकोच से गुलाबी भइल उनकर चेहरा देखे लायक रहे. ऊ बनावटी क्रोध में आँख तरेरत अपना भाइयन का ओर तकलन आ बड़का भाई लेखा, आपन दूनों हाथ उठा दिहलन, जइसे ऊहो कवनो आसीस देत होखसु.
फेरु हिडिमा आ भीम राजपुरोहित आ मंत्राी के प्रणाम कइल लोग. एही बिचे हिडिमा के आचार्य सभा में हाजिर भइलन. हिडिमा खुशी का आवेग में दउरत श्वेत केश वाला बृद्ध आचार्य जी के गोड़ छुवलस. ऊ नेह से ओकरा माथ पर हाथ फेरत कहलन,”हमके सुरूवे से एकर विश्वास रहल हिडिमा कि तूँ अच्छा-आ विशेष हऊ! तोहार चुनाव उत्तम आ यशस्वी बा! हम आज बहुत खुश बानीं!“ फेरू प्रणाम करत भीम का ओर प्रेम से देखत कहलन, ”आर्यपुत्रा से हम बहुत प्रसन्न बानी. उमेद बा आपका निर्देशन में अनार्य कहाये वाला एह समाज के बहुत हित होई.“
भीम ओह बृद्ध आचार्य का सुसभ्य बोली आ विनम्रता से बहुत प्रभावित भइलन. आर्यपुत्र का संबोधन प’ ऊ कुछ सशंकित जरूर भइल रहलन, बाकिर साथ-साथ चलत आचार्य धीरे-धीरे हस्तिनापुर के सन्दर्भ के उद्घाटित करत कहलन, ”हम ईहो जानत बानी कि आपके आर्य कहाये वाला समाजो में सब कुछ अच्छा नइखे… जइसे एह समाज में हिडिम नियर असामाजिक आ अमानवी सोच-ब्यवहार करे वाला लोग बा. उहवों साँच आ धर्म के दबावे आ खतम करे खातिर कुछ लोग राक्षसी सीमा पार क जाता… हमार कहे क मतलब बस अतने बा कि आप दूनों समाज के अच्छाई-बुराई से परिचित बानीं त निश्चित रूप से एह अनार्य कहाये वाला पहाड़ी बनवासी राज्य के कल्यान होई.“ भीम ओह बूढ़ आचार्य का जानकारी पर मने मन अचंभित रहलन.
– ‘आचार्य जी समारोह खातिर पूरूब ओर खुला मंडप तइयार बा. सब लोग आप सब के अधीरता से, इन्तजार करत बा! माता जी आ महाबली के भाई लोग आप लोगन के जोह रहल बा.’ खबर पहुँचावे वाला रच्छक झुक के आदर सहित बोलल त आचार्यजी हिडिमा आ भीम का साथे पूरूब तरफ हाली-हाली बढ़े लगलन.
सैकड़न आदिवासी नर नारियन के ओह उछाह भरल जलसा में पुरोहित, मंत्राी, रच्छकन का सँगे मुख द्वार पर आगा खड़ा अपना माता आ भाइयन के देखि के भीम का बहुत खुशी भइल. एकदम बीचो बीच खाली चौरस जगह पर, चारो कोना में खम्हा आ केरा के पतई बान्हि के खुला मण्डप बनावल गइल रहे ओह खम्हा में किसिम-किसिम क फूल पतइयन के माला नियर बान्हल रहे. एक तरफ खाली जगह छोड़ल रहे, ओकरा चारू ओर नवहा रच्छक मुस्तैदी से खड़ा रहलन स, ओही खाली लउकत जमीन का पछिला भाग में एगो बड़हन एकपलिया पलानी बनल रहे. ओकरा दुआरी पर कुछ युवतियन का साथ निरिमा खड़ा रहे. हिडिमा के देखते कूल्हि युवती निरिमा का सँगे दउरि के आ गइली स आ हिडिमा के लिया के चलि गइली सन. फेरू युवकन का सँगे निरिमा के छोट भाई निम्बा भीम के आदरपूर्वक लेके, दुसरा ओरि चल गइल. समारोह के दूनों ओर खड़ा नगरवासी हर्ष आ उछाह में जयघोष करे लगलन सऽ.
तनिके देरि बाद हिडिमा के नया वस्त्रा में सजा के लेके युवती बाहर आ गइली स. कण्ठ में मूँगा-मोती क दमकत माला आ हँसुली नियर बनावल फूलन के कण्ठहार. केश में गूँथल श्वेत सुगंधित फूलन क बान्हन. दूनों बाँह में गुलाबी फूलन क मोट बाजूबन्द. कमर में कउड़ी, आ हाथी दाँत क छोटी छोटी टुकड़न के गूँथि के नीला आ लाल रत्न से बनावल करधनी. कमर का निचला हिस्सा में घुटना तक, जतन से लपेटल मृगछाल… आ एह सजावट में सलोनी बहुअरि अस लाजवंती बनदेवी बनल हिडिमा. युवकन का सँगे आवत भीमो के बनवासी भेख में सजावल रहे. उनका माथ पर फूलन क मुकुट रहे, जवना में दूनों कान का ओर लटकत श्वेत फूलन क झालर रहे. कमर का निचला भाग में मृगचर्म वाला वस्त्र रतन जड़ल पेटी से कस के बान्हल रहे. उनका दूनों बाँहि आ चौड़ा छाती पर उज्जर रंग आ गेरूआ रंग क अजब-गजब चित्रकारी रहे. गर में मूँगा, मोती आ कउड़ियन क मोट माला आ दूनों भुजदंड में पीयर लाल फूलन क माला कसि के लपेटल गइल रहे.
बर आ बहू का रूप में जब प्रेमी युगल मण्डल में ले आवल गइल त बनवासियन क हर्ष भरल जयघोष से बन गँउँजि गइल. राजपुरोहित हिडिमा आ भीम पर जल आ फूल छिरिक के कुछ मंत्र बुदबुदइलन फेरू युवक युवतियन का ओरि घूमि के संकेत कइलन त बेरा, कमलिनी आ बन के फूलन के बनावल दू गो बड़ बड़ माला आ गइल. हिडिमा के सजल धजल सुघड़ सलोना रूप देखि के भीम का दीठि में अनुरागल भाव उमड़ि आइल, ओइसहीं हिडिमा का भीतर निगिचा खड़ा सजल धजल प्रियतम के देखि के प्रेमावेग बढ़ि गइल. आचार्य जी आ राजपुरोहित के मंगल कामना आ स्वस्तिवाचन सुनि के पाण्डव परिवार चमत्कृत रहे. कौतूहल में देखत भीमो के अइसन शुद्ध भाषा में गतिमान स्वस्तिवाचन सुनि के अचम्भा भइल. सबका आभास भइल कि ऊ लोग जेके जंगली, अनार्य, असभ्य आ असंस्कृत बूझत रहल, ऊ मिथ्या रहल.
जैमाल भइला का बाद हिडिमा आ भीम के एगो बड़ शंख में पहिलहीं से राखल मधुर पेय पियावल गइल. एकरा बाद एकबेर फेरू, बड़-बुजुर्गन क आसीस आ मंगल कामना का साथे बनवासियन के सामूहिक फूल-बरखा से भीम रोमांचित हो गइलन. ढोल, झाँझ, सिंघी आ नगारा बाजे लागल, त आदिवासी, जंगल में मंगल के सूचना देबे वाला नाच-गाना में मस्त हो गइलन सऽ. प्रफुल्लित पाण्डव परिवार ओ बेरा, बन में रहे वाला ओह सहज बनवासियन से अइसे मिल गइल, जइसे अलगा अलगा राह पकड़ि के बहे वाली नदियन के धारा एक में मिलि के एकरूप हो जाले.
महाभोज में किसिम किसिम के जंगली कन्द मूल फल का साथ साथ; विचित्र किसिम के पकावल व्यंजन एकोर पत्थल के बड़ बड़ पटिया पर सजावल रहे, त दुसरा ओर शिकार कइल वनचर पशु-पक्षी लाल लेप लगा के लकड़ी का आँच पर भूनि के राखल गइल रहे. विशेष बिधि से पकावल-बनावल मदिरा आ पेय अलगे चलत रहे. कुन्ती के मन में ओह मदमस्त उन्मादी नाच गाना में रमत ना रहे. ऊ जुधिष्ठिर से आपन बिकलता बतावते रहली, तब्बे अउरू भाई उनका लगे आ धमकलन.
ओह लोगन का ओह गुपचुप-बतकही आ हावभाव के समझत मंत्राी उत्तुंग तुरंते पहुँचि के निहोरा कइलस, ”माता रउरा सब खातिर, उहाँ एकोरा फल-फूल कन्द मूल के ब्यवस्था बा! रउरा सब का रुचि लायक त ना होई, बाकिर एह शुभ समय में, हम बनवासियन के जल्दी-जल्दी जवन समुझ में आइल, इन्तजाम कइले बानी जा! रउरा जलपान कइके कुटिया में विश्राम कर सकीले.“ मंत्राी के अनुनय भरल विनम्र ब्यवहार से कुन्ती के बहुत राहत मिलल, बाकि अइसे, बिना समग्र परिवार के ऊ भोजन कइसे करिती असमंजस में ऊ तिरिछा दीठि से एक हाली हिडिमा सँगे खड़ा अपना भोला-भाला भीम के तकली.
वयोवृद्ध उत्तुंग के अनुभवी आँखि बहुत कुछ समझि गइल, ”हम महाबली वृकोदर आ देवी हिडिमा के अब्बे बोलाइ के ले आवत बानी, तब तक आप सब उहाँ जलपान वाला वाला जगहा पर चलीं.“ ऊ अँगुरी से एकोरा पत्थल पटिया पर सजा के धइल स्थान का ओर इशारा करत आगा बढ़ि गइलन.
कुछुये छिन में हिडिमा भीम का सँगे भोजन स्थल पर आ गइल, ”माता छिमा करब! एह सोर-सराबा में हमरा एकर ध्यान ना रहल, चलीं माता, स्थान ग्रहण करीं.“ कुन्ती जब आगा बढ़ली त ऊ पाछा पाछा आइल अपना सखी के कुछ संकेत कइलस. निरिमा दउरल आ तुरंते पलानी में से नरकुल के बीनल दू गो चटाई लियाइ के एक तरफ बिछाइ दिहलस. हिडिमा केरा क बड़े बड़े छव गो पतई बीच में धरत सबके बइठे के निहोरा कइलस. भीम के अनुज हिडिमा के सहायता में फल आ कन्द मूल क टोकरी उठाइ के बीच में रखल लोग आ फेरू प्रेम से मुस्कियात कुन्ती का संकेत पर अगल-बगल बइठि गइल. परिवार के फलाहार करावत, कुन्ती हिडिमो के सँगे बइठाइ के फलाहार करे के कहली त ऊहो लजात सकुचात परिवार का प्रेम-पगल जलपान में शामिल भइल. अपना स्वतंत्रा शैली आ तौर-तरीका के जइसे ऊ भितरे जाँत देले होखे, कुन्तिये का अनुसार चुपचाप ऊहे करे लागल जवन कुन्ती चाहत रहली.
(अगिला कड़ी के इन्तजार करीं.)
तिसरकी कड़ी | दुसरकी कड़ी | पहिलका कड़ी
डा॰ अशोक द्विवेदी के परिचय


text:
भोजपुरी फिलिम ‘ई कईसन प्रथा’ वाकई सभे केहू के सोचे पर मजबूर कर दी कि हमनी का अपना गँवई समाज के कवना ओर ले जात बानी. उ गाँव जहँवा कबो खुशी आ ग़म मिलके बांटल जात रहुवे आज सभे अपनो से बेगाना होखल जात बा. ‘ई कईसन प्रथा’ भोजपुरी सिनेमा के संस्कार मानत बाड़े निर्देशक निहाल सिंह आ निर्माता दिलीप वर्मा.
एह फिलिम में एक्शन स्टार विराज भट्ट, नंबर वन नायिका रिंकू घोष, आ खलनायक बृजेश त्रिपाठी का संगे मेहनाज श्राफ, संजय वर्मा आ मधु मिश्रा खास बाड़े. नायिका बतावत बाड़ी कि एह फिलिम में समाज के जवना गलत प्रथा के पर्दाफाश भइल बा उ सभकर रोंआ खड़ा करा दी. वाराणसी आ जौनपुर में फिलिमावल गइल एह फिलिम के हर गाना बढ़िया बा. कहानी अइसन कि लोग पूछे लागी कि साचहूं अइसन होला का कहीं?
वर्मा फिल्म्स इंटरटेनमेंट्स के बैनर में बनत एह फिलिम के सह-निर्माता पवन कुमार वर्मा आ विजय कुमार वर्मा, कार्यकारी निर्माता मानकेश्वर तिवारी, राज कुमार अग्रवाल आ अजय तिवारी हउवें. लेखन, निर्देशन आ नृत्य निदेशन के जिम्मेदारी निहाल सिंह के बा. पटकथा लिखले बाड़न केशव राठौर. गीतकार आतिश जौनपुरी अउर रुस्तम घायल आ संगीतकार हउवें एन.के. नंदन. फाइट मास्टर दर्शन, कैमरामैन अशोक चक्रवर्ती, आ कला निर्देशक मनीष गुप्ता हउवें.
(शशिकांत सिंह, रंजन सिन्हा)


text:
पिछला हफ्ता मुंबई आ यूपी में रिलीज भइल फिलिम ’भोजपुरिया मजदूर’ के दर्शक बहुते पसंद कइले बाड़ें आ सभतत भारी भीड़ जुटत बा एकरा देखे के. उम्मीदो से बेसी सफल एह फिलिम के आई एल गुप्ता फिल्म्स के बैनर में नवोदित हीरो मुकेश कुमार के लेके बनावल गइल बा आ उनुकर साथ दिहले बाड़ी आ सिने तारिका प्रतिभा पाण्डेय.
एह फिलिम ’भोजपुरिया मजदूर’ क जरिए मजदूरन के हक़ के लड़ाई लड़े वाला आ दहशतगर्दी मेटावे वाला जाबांज नवही के केन्द्रीय भूमिका निभावत मुकेश कुमार सिने प्रेमियन पर आपन बढ़िया छाप छोड़त बाड़न.
फिलिम के लेखक / निर्देशक अमर बेताब, सह निर्माता अरुण कुमार गुप्ता, कार्यकारी निर्माता मंगलेश गुप्ता, गीतकार विनय बिहारी, अशोक सिन्हा अउर इमरान अंसारी, संगीतकार गुणवंत सेन आ नितेश रंजन, कैमरामैन श्यामल चक्रवर्ती, डांस निर्देशक बाली आ रविन्द्र गवास, आ मारधाड़ मास्टर हीरा यादव हउवें. मुख्य भूमिका में मुकेश कुमार, प्रतिभा पाण्डेय, बंदिनी मिश्रा, बाली सिंह (छेदी), गोपाल राय, समर्थ चतुर्वेदी, नीरज राज पोडेल, देव सिंह, कैलाश चौधरी, मनीष गुप्ता, प्रीति सिंह, नीरू सिंह, ओम प्रकाश गुप्ता आ दीपक भाटिया बाड़ें. आइटम डांस पुर्निला के बा.
(अपना न्यूज)


text:
बंगाली बाला मोनालिसा वइसे त भोजपुरी के सगरी सुपरस्टारन संगे काम कर चुकल बाड़ी बाकि पहिला बेर ऊ निर्माता निर्देशक राजकुमार श्रीवास्तव संगे नयन मटक्का करत नजर अइहें फिलिम “माफिया” में. ई फिलिम बिहार के माहौल पर बनावल गइल बा. एहमें मोनालिसा आ राजकुमार श्रीवास्तव पर फिलिमावल रोमांटिक गाना दर्शको के रोमांटिक कर दी. एक्शननो भरपूर बा एह में. पूरा शूटिंग बिहार के मोतिहारी शहर में कइल गइल बा.
निर्माता-निर्देशक गीत लेखक राजकुमार श्रीवास्तव, संगीत जयंत एम आर्यन, छायांकन सानु सिन्हा, नृत्य महेश आचार्या, फाइट कुमार श्रेष्ठ, एडीटर हरीश चन्द्र सिंह ’गोहील’, सह निर्माता अरविंद कु. सिंह, संगीता रागी.
मुख्य कलाकार राजकुमार श्रीवास्तव, मोनालिसा, ब्रजेश त्रिपाठी, भानू प्रताप, विनोद लाल यादव, राकेश ठाकुर, रंजना देसाई, नयत खान, धमेश, पूनम दूबे वगैरह बाड़ें. .
(संजय भूषण पटियाला)


text:
जन्म: 01 जुलाई 1936, बलिया जिला के बलिहार गाँव में। श्रीमती बबुना देवी आ श्री घनश्याम मिश्र क एकलौता पुत्र ।
शिक्षा: प्राथमिक शिक्षा गाँव में, माध्यमिक गोरखपुर में आ उच्च शिक्षा काशी हिन्दू विश्वविद्यालय, वाराणसी में । ‘‘नवजागरण के सन्दर्भ में हिन्दी पत्रकारिता का अनुशीलन’’ विषय पर शोध आ डाक्टरेट के उपाधि। माखनलाल चतुर्वेदी राष्ट्रीय पत्रकारिता आ संचार विश्वविद्यालय, भोपाल से डी0लिट्0 के मानद उपाधि।
सेवा: अध्यापन वृत्ति से 30 जून 1996 के सेवानिवृत्ति।
देश के कई विश्वविद्यालययन आ सरकारी, गैरसरकारी विद्या संस्थानन में सक्रिय भूमिका अउरी राष्ट्रीय, अन्तरराष्ट्रीय बिचार गोष्ठियन में भागीदारी।
प्रकाशित पुस्तक: ‘हिन्दी पत्रकारिता : खड़ी बोली साहित्य की निर्माण भूमि’’, ‘पत्रकारिता : इतिहास और प्रश्न’, गणेश शंकर विद्यार्थी, ‘हिन्दी पत्रकारिता: राजस्थानी आयोजन की कृती भूमिका’ ललित निबन्ध अउर संस्मरण -‘बेहया के जंगल’, मकान उठ रहे है, आंगन की तलाश, ‘अराजक उल्लास’, गौरैया ससुराल गई, नेह के नाते अनेक’, ‘कल्पतरु की उत्सवलीला’ आदि
संपादन : हिन्दी साहित्यः बंगीय भूमिका, श्रेष्ठ ललित निबंध (बारह भाषाओ के प्रतिनिधि, ललित निबंधो का दो खंडो में संकलन), कलकत्ता-87, समिधा (त्रैमासिक पत्रिका)
अनुवाद : भगवान बुद्ध (यूनू के अंग्रजी पुस्तक के अनुवाद)
सम्मान / पुरस्कार : एह साल के भारत सरकार के जद्म पुरस्कार में पद्मश्री से सम्मानित ‘आचार्य विद्यानिवास मिश्र सम्मान, डा0 हेडगेवार पुरस्कार, उ0 प्र0 हिन्दी संस्थान से ‘साहित्य भूषण’ आ ‘महात्मा गाँधी पुरस्कार अलंकरण’, भारतीय ज्ञानपीठ के सर्वोच्च ‘‘मूर्ति देवी’’ पुरस्कार सम्मान।।
डा0 कृष्ण बिहारी मिश्र गाँव आ गँवई के नैसर्गिक संस्कार आ शिक्षा-अनुशासन में पलल बढ़ल, भोजपुरिहा मन-मिजाज के सृजनशील साधक हईं । सौभाग से उहाँ के आचार्य हजारी प्रसाद द्विवेदी आ आचार्य विश्वनाथ प्रसाद तिवारी, आचार्य नन्द दुलारे बाजपेयी आ आचार्य चन्द्रबली जइसन विदग्ध आचार्यन के आत्मीय सान्निध्य से साहित्यिक संस्कार आ अनुशीलन के दृष्टि मिलल। हिन्दी साहित्य के अगुवा ललित निबन्धकार का रूप में ख्यात कृष्णबिहारी जी के आपन भाव-सुभाव आ लेखकीय बल-बेंवत के वैशिष्ट्य, उहाँ के अलग पहिचान देले बा।
कृष्णबिहारी मिश्र जी के भाषा में जवन भोजपुरी शब्द संस्कार बा, ऊ उनका लेखन के भाषिक विलक्षणता बन गइल बा जवना से हिन्दी भाषा साहित्य समृद्ध भइल बा। मिश्र जी का लेखन आ भाषा पर आचार्य हजारी प्रसाद द्विवेदी, श्री अज्ञेय, आचार्य विद्यानिवास मिश्र, डा0 प्रभाकर माचवे, आचार्य विश्वनाथ प्रसाद मिश्र, डा0 धर्मबीर भारती, प्रो0 विष्णुकांत शास्त्री, प्रो0 सिद्धेश्वर प्रसाद, प्रो0 राधाबल्लभ त्रिपाठी आदि समय समय पर आपन विशेष टिप्पनी कइले बा लोग।
सम्पर्क: 7 – बी, हरिमोहन राय लेन, कोलकाता -700015
भोजपुरी दिशाबोध के पत्रिका पाती के सितम्बर 2017 अंक से साभार


text:
कारगिल दिवस पर राष्ट्रपति अउर प्रधानमंत्री शहीदन के श्रद्धांजलि दिहलें
नयी दिल्ली, 26 जुलाई (वार्ता). आजु बियफे का दिने राष्ट्रपति रामनाथ कोविंद अउर प्रधानमंत्री नरेन्द्र मोदी कारगिल विजय दिवस पर शहीदन के श्रद्धांजलि दिहलें.
राष्ट्रपति कोविंद अपना ट्वीट में कहलन कि ‘कारगिल विजय दिवस पर, हर भारतीय अपना सशस्त्र सेना के प्रयास अउर पराक्रम के सराहत बा आ कारगिल के शहीदन के परम बलिदान के नमन करत बा. हमनी का ओह लोग के परिवार के हमेशा कर्जदार रहब.’
पीएम मोदी अपना ट्वीट में लिखलन कि ‘कारगिल विजय दिवस पर राष्ट्र ओह लोगन के श्रद्धांजलि देत बा, जो लोग ऑपरेशन विजय का दौरान देश के सेवा कइल. हमनी के बहादुर सैनिक ई त. करा दिहलें कि भारत सुरक्षित रहे अउर शांति के माहौल बिगाड़े वालन के सही जबाब दिहलें.’
अपना दोसरा ट्वीट में पीएम लिखलन कि ‘ऑपरेशन विजय का दौरान अटल जी के उत्कृष्ट राजनीतिक नेतृत्व के भारत हमेशा गर्व का साथे याद राथी. उहाँ के हमनी के सशस्त्र बलन के समर्थन कइनी आ विश्व स्तर पर भारत के रूख रेघरियवनी.’


text:
डीपी ज्वेलर्स से रंगदारी माँगे का मामिला में पाँच गो बदमाश धरइले
बलिया के मशहूर गहना व्यापारी डीपी ज्वेलर्स से पचास लाख रुपिया के रंगदारी मांगे वाला बदमाशन के बियफे साॅझ के माल्देपुर का नियरा पुलिस ध लिहलसि. एहनी में डीपी के एगो कर्मचारियो शामिल बा जवन सगरी प्लान बनवले रहुवे. एह बदमाशन में जीरा बस्ती के संतोष कुमार सोनी, चितबड़ागांव के अशोक कुमार पांडेय, मिठवार के अमर सिंह, नगरी के जयराम चौहान आ जीरे बस्ती के सुनील सोनी उर्फ भकोला शामिल बाड़े. एकनी का लगे से असलहा आ छूरो कारतूस बरामद भइल बा. भकोला डीपी ज्वेलर्स किहाॅ काम करत रहे आ सगरी जानकारी बाकी अपराधियन तक लगातार चहुँपावत रहुवे. हर बेर धमकी के फोन क के बदमाश ओह फोन के बक्सर जा के नदी में फेंक आवत रहले.


text:
– अभयकृष्ण त्रिपाठी
कभी कभी हमरा दिल में खयाल आवेला.
भोजपुरिया बानी हमरा भोजपुरिये भावेला,
अंगिका, वज्जिका, मगही मैथिलि सब हमरे नगीना बा,
भोजपुरी जइसन मिश्री बोलला में नाही कवनो दाम बा,
भोजपुरिया के सफ़र शुरू भी भोजपुरिये से होखी,
कोस कोस पर बोली बदली पर माई त भोजपुरिये होखी,
जमीन के टुकड़ा हो गइल पर बोली सब उहे गावेला,
कभी कभी हमरा दिल में खयाल आवेला.
शिक्षा के भंडार में देखीं चाणक्यन के लाइन लगल बा,
आपन चमक लुटावे खातिर सबका में पुरुषार्थ जगल बा,
एकर आन मिटावे खातिर आ जाये चाहे केतनो रावण,
कबहूँ ना मिटी हुंकार जगत में बाटे धरती एतना पावन,
जे इंहा जेतना देबेला ऊ एकरा से ओतने पावेला.
कभी कभी हमरा दिल में खयाल आवेला.
कभी कभी हमरा दिल में खयाल आवेला.
भोजपुरिया बानी हमरा भोजपुरिये भावेला,


text: कुजू ट्रांसपोर्ट नगर के समीप कैलाशनाथ मंदिर की वर्षगांठ सोमवार को भव्य भंडारे के साथ मनाया गया। इस दौरान पंडित बैजनाथ पांडेय द्वारा यजमान बने राजेश्वर प्रसाद सप|ीक को विधिवत पूजा अर्चना कराया गया। बाद में श्रद्धालुओं के बीच प्रसाद का वितरण किया गया।मौके पर बैजनाथ प्रसाद गुप्ता, सुरेंद्र प्रसाद, धनेश्वर प्रसाद साहू, मनोज अग्रवाल, मनोज राय, गणेश तिवारी, द्वारिक साव, प्रदीप मेहता, , विनोद साव, पाले सिंह गिल, सहदेव मंडल,बबलू सिंह, जेके शर्मा, मुकेश साहू, विजय साहू, संतोष साहू, विनोद राय, झा जी, सतीश बाबू, कैलाश महतो, रतन यादव, बहादुर यादव, अनिल सिंह, काशी महतो, राजेश प्रसाद गुदूल, मनोज साव राजेश साव, सुनील बंसल, जेके शर्मा, हरिलाल गुप्ता, मनोज यादव अमित बेलथरिया आदि मौजूद थे।


text:
मेडल लेवे में आगारी
बेईमान,मक्कार,चोर,झूठा,घुंसखोर आउर लमहर भ्रष्टाचारी बा,
लेकिन महानता आ समाजिकता के मेडल लेवे में आगारी बा।
आज ले जेकरा से केहू के कवनो भलाई भइल नइखे,
जे गरीब,असहाय,जरूरतमन्द के नियरा गइल नइखे।
जे देश आ समाज ला खतरा आउर पृथ्वी पर बोझ भारी बा,
लेकिन महानता आ समाजिकता के मेडल लेवे में आगारी बा।
ज्ञान के बतिया कहता
भाई-भाई के हाल ना पूछे,कइसे बा का सहता,
फेसबुक पर फ्रेंड बनावे,ज्ञान के बतिया कहता।
गाँव में परिचय बात ना कवनो,के जियता मरता,
जेकरा के देखलस ना कबो, भेंट नेट से करता।
नाटक बा सोसल बने के,स्वार्थ में अपना रहता,
फेसबुक पर फ्रेंड बनावे,ज्ञान के बतिया कहता।
करेजवा के छोट
नामें के बा बर इ,करेजवा के छोट बा,
मुँहे के सफाई बाकि,भीतरी से खोट बा।
निमन-निमन बात करेे,खाली भरमावेला,
बनेला एडभांस चांस,खोजे खाली पावेला।
तनिको ना माया दिल,एकर अखरोट बा,
मुँहे के सफाई बाकि,भीतरी से खोट बा।
सुजीत सिंह(शिक्षक)
कन्या मध्य विद्यालय अपहर
ग्राम-सलखुआ
पो-अपहर
जिला-सारण
9661914483


text:
हरि के हरवा के आ हरि के जितवा के मोदी अब हरि भरोसे
नयी दिल्ली 09 अगस्त. बलिया के मूल निवासी, बिहार से राज्यसभा सांसद आ राँची में रहे वाला जदयू के सांसद रहल हरिवंश नारायण सिंह आजु राज्यसभा उपसभापति पद ला करावल गइल भोटिंग में कांग्रेसी सांसद बी के हरिप्रसाद के सीधा मुकाबला में हरावत उपसभापति चुना गइलें. उनुका पक्ष में 125 भोट पड़ल जबकि विरोध में 105 भोट.
विपक्ष के पता रहुवे कि एह भोटिंग में हारल पक्का बा से कवनो गोल आपन उम्मीदवार खड़ा करे ला तइयार ना भइल आ मजबूरन कांग्रेस अपना राज्यसभा सांसद हरिप्रसाद के चुनाव लड़वा दिहलसि. एकरा साध ही कांग्रेस के नयका अध्यक्ष राहुल गाँधी अपना नैतिक जीतन का सूची में एगो नैतिक जीत अउरी जोड़ लिहलन. एहसे पहिले लाकसभा में अविश्वास प्रस्ताव हरला का बाद उनुका लागल कि राज्योसभा में हारल जरुरी बा.
नया नया उपसभापति चुनाइल हरिवंश नारायण सिंह के प्रतिभावान अउर कलम के धनी बतावत पीएम मोदी कहलन के अख़बार चलवला से मुश्किल काम होखी संसद चलवावल काहे कि एहिजा के खिलाड़ियन से अम्पायर परेशान रहेलें.
बलिया में जनमल हरिवंश बनारस में पढ़ाई कइलन. अर्थशास्त्र से एम ए कइला का बाद रिजर्व बैंक के नौकरी कइलन जवन उनुका रास ना आइल. तब ऊ पत्रकारिता शुरू कइलन. कोलकाता में साप्ताहिक पत्रिका रविवार में टी वी दुनिया के चहेता पत्रकार सुरेन्द्र प्रताप सिंह का साथे काम कइलन. फेर धर्मवीर भारती का साथे धर्मयुग में काम कइलन. प्रधानमंत्री चंद्रशेखर के बहुत करीबी रहेवाला हरिवंश बाद में हिन्दी अखबार प्रभात खबर के सम्पादको रहलन आ एह अखबार के बुलन्दी पर चहुँपवलन.


text:
कवनो भोजपुरी फिलिम में पहिला बेर गोरिल्ला आ रहल बा आ ओह फिलिम के नाम ह “केहू हमसे जीत ना पाई”. गोरखपुर के डा॰ वजाहत करीम के बनावल एह फिल्म मे् रिंकू के नायक त रविकिशन बाड़न बाकिर पिछला दिने एगो गोरिल्ला रिंकू पर फिदा हो गइल जब ओकरा के फिल्म के शूटिंग में ले आवल गइल. निर्देशक एम आई राज के कहना बा कि फिल्म में गोरिल्ला के रोल बहुते महत्वपूर्ण बा. निर्माता के कहना बा कि गोरिल्ला एह फिल्म के यूएसपी रही, खास आकर्षण रही. देशभक्ति का थीम पर बनल एह फिल्म के शूटिंग गोरखपुर आ मुंबई में करावल गइल बा.
(स्रोत : शशिकान्त सिंह, रंजन सिन्हा)


text:
पिछला साल रिलीज सफल भोजपुरी फिलिम ‘फूल और काँटे’ से आपन पहचान बनावे में सफल रहल प्रिन्स राजपूत अनेके फिलिमन के शूटिंग पूरा करवला का बाद अब ओम साईं संसार एंटरटेनमेंट के बैनर तर बनत ‘बागी भइले सजना हमार’ के शूटिंग बस्ती, उत्तर प्रदेश के खूबसूरत जगहन प करावे में लागल बाड़न.
निर्माता विनोद श्रीवास्तव आ राजेश शुक्ला के एह फिलिम के निर्देशक आर के शुक्ला, संगीतकार संतोष श्रीवास्तव, गीतकार श्रीकांत मिश्रा, छायांकन मनोज व्यास, नृत्य राम देवन, संकलन भरत सिंह आ फाइट हिमाल के बा.
फिलिम में प्रिन्स राजपूत का साथे विराज भट्ट, आम्रपाली, एहसान खान, रोशनी वर्मा, सीमा सिंह, रानू पाण्डेय, सूरज कुमार अउर अवधेश मिश्रा मुख्य कलाकार बाड़े.
(रामचंद्र यादव)


text:
विद्यापति
विद्यापति (1352–1448) एगो भारतीय कवी रहलें जे मैथिली, अवहट्ट आ संस्कृत में आपन रचना कइलें, प्रमुख रूप से इनके मैथिली के रचना खाती जानल-मानल जाला आ मैथिली भाषा के आदि कवी आ "मैथिल कोकिल" के उपाधी दिहल जाला। कबिता के अलावा संस्कृत में गद्य लेखन के काम भी कइलेन। भक्ति आ शृंगार इनके रचना सभ के मुख्य बिसय रहल आ कबिता के रूप गीत आ पद रहल। शिव-पारबती आ राधा-कृष्ण दुनों इनके भक्ति वाली रचना के बिसय बनल लोग।
इनके साहित्यिक परभाव बाद के हिंदुस्तानी भाषा, मैथिली भाषा आ बंगाली भाषा के साहित्य पर सीधा-सीधा, आ अप्रत्यक्ष रूप से नेपाली, ओडिया आ असमिया भाषा के साहित्य पर पड़ल। विद्यापति के समय अइसन रहे जेह समय साहित्य आ संपर्क के भाषा अवहट्ट रहल आ वर्तमान मैथिली, बंगाली इत्यादि देसी भाषा सभ के बिकास सुरू भइल रहल, एही से इनके रचना सभ के परभाव, जे देसी बोली के साहित्य के भाषा बना के रचल गइली सऽ, एह सगरी पूरबी भाषा सभ पर परल। एही कारन बिद्यापति के भारतीय साहित्य में लगभग उहे दर्जा दिहल जाला जे इटली में दांते के भा इंग्लैंड में चॉसर के दिहल जाला।[3]
इनके मैथिलि रचना सभ प आधारित बिदापती नाच बाद के समय में बिहार-नेपाल के मिथिला क्षेत्र के खास बिधा के रूप में अस्थापित भइल। विद्यापति के मैथिली गीत सभ आज भी लोकगीत के रूप में सुनल-गावल जालें आ इनके रचना साहित्य में उच्च-कक्षा सभ में पढ़ावल जालीं।
समय[संपादन]
विद्यापति के जनम भा निधन के बारे में लिखित रूप से कुछ ना मिले ला, एही कारन इनके समय अनुमान के बिसय हवे[4] आ कई किसिम के अनुमान कई आधार प लगावल जाला। उपलब्ध साक्ष्य के हवाला से, रामधारी सिंह दिनकर इनके जनम 1350 ईसवी के आसपास भइल होखी अइसन लिखे लें।[5]
डाकटर सुभद्र झा के मत के अनुसार, विद्यापति के काल 1352 ईसवी से 1448 ईसवी हवे।[1] इहे तारीख अंगरेजी के प्रसिद्ध ज्ञानकोश ब्रिटैनिका एनसाइक्लोपीडिया प भी मिले ला।[2]
सभसे बिशद बिबरन प्रस्तुत कइले बाने शिवप्रसाद सिंह, जे विद्यापति प किताब लिखलें।[6] इनके द्वारा सोझा रखल गइल बिबिध मत के तुलना अनुसार, विद्यापति के रचना कीर्तिलता में बिबरन मिले ला कि राजा गणेश्वर के निधन लक्ष्मण संवत 252 में भइल आ ई अनुमान मानल जाला कि एह समय विद्यापति के उमिर दस बारह बरिस के रहल, यानी कि इनके जनम लगभग 242 लक्ष्मण संवत में भइल होखी। समस्या ई बा कि लक्ष्मण संवत कब सुरू भइल एहू में बिबाद बा। कुछ अनुमान के मोताबिक एह परमान के आधार प विद्यापति के जनम के तिथी 1360 ईसवी के आसपास मान लिहल गइल, काहें कि लक्ष्मण संवत के सुरुआत पर अलग-अलग मत के अनुसार 1106 से 1119 ईसवी मानल जाला आ एह तरीका से गणेश्वर के निधन के तिथी 1358 से 1371 ईसवी के बिचा में ठहरे ले। हालाँकि, शिवप्रसाद सिंह कीर्तिलता के आधार पर विद्यापति के समय के निर्धारण के ठीक ना बुझे लें आ कई लोगन के मत के परिच्छा करे के बाद आपन मत देलें कि इनके जनम 1373 ईसवी के आसपास भइल होखे ई संभव बा।[7][8][1]
एही तरह से इनके निधन के तिथी के बारे में भी अनुमाने लगावल जाला। लखनसेन नाँव के कवी के कविता के हवाला से अनुमान लगावे पर शिवप्रसाद सिंह बतावे लें कि एह आधार पर विद्यापति के निधन 1424 ईसवी के आसपास ठहरे ला; हालाँकि ऊ खुदे एह बारे में लिखे लें कि ई विद्यापति के अंतिम समय मानल ठीक ना बुझाला। कुछ जगह ई बिबरन मिले ला कि विद्यापति लक्ष्मण संवत 299 (1418 ईसवी, अगर लक्ष्मण संवत के सुरुआत 1119 ईसवी मानल जाय) में लिखनावली ग्रंथ पूरा कइलेन आ 309 में भागवत के एगो प्रति लिख के पूरा कइलें, यानी एह आधार प ऊ 1428 ईसवी तक जियत रहलें। एही कारण सिंह, लखनसेन के आधार पर 1424 वाल मत ठीक ना माने लें, बस एकरा के एगो मत के रूप में लोगन के सोझा रखे लें।[9] अन्य कथा के हवाला दे के लिखे लें कि राजा शिवसिंह के निधन के बत्तीस बरिस बाद विद्यापति एगो सपना देखलें आ उनके आपन मउअत नगीचे बुझाए लागल, यानी शिवसिंह के निधन भइल 1415 में आ एह में 32 जोड़ल जाय तब विद्यापति के निधन 1447 ईसवी के कुछ समय बाद भइल होखी।[10][1]
अउरी दूसर मत सभ में डॉ. बिमानबिहारी मजुमदार विद्यापति के जनम 1380 ईसवी आ निधन 1460 के बाद कबो भइल माने लें; नगेन्द्रनाथ गुप्त 1440 के इनके निधन तिथी माने लें आ उमेश मिश्र इनके निधन के तिथी 1466 के बाद ले माने लें।[1] हालाँकि, मजुमदार अपना बिचार में 1460 के बाद बिद्यापति के होखे के बात के खंडन करे लें। मजुमदार के मोताबिक विद्यापति के जिनगी के महत्व वाला घटना सभ के क्रम बा: 1380 के आसपास इनके जनम, 1395-96 ईसवी के आसपास पद लिख के गियासुद्दीन आ नसरत शाह के समर्पित कइल, 1397 में सुलतान जौनपुर द्वारा तिरहुत जीतल गइल जेकरे पहिले ई दुनों पद लिखल गइल रहलें; 1400 के आसपास भूपरिक्रमा के रचना, 1402-04 के बीच इब्राहिम शाह द्वारा तिरहुत के सिंघासन पर कीर्तिसिंह के स्थापित कइल आ ओही समय के आसपास कीर्तिलता के रचना; 1410 से 1414 के बीच शिवसिंह के राज्यकाल में दू सौ पद सभ के रचना; 1440 से 1460 के बीच विभागसागर, दान-वाक्यावली, आ दुर्गाभक्ति तरंगिणी के रचना।[11]
हिंदी साहित्य के परंपरा में, विद्यापति के समय "आदिकाल" में परे ला। आदिकाल के दूसर नाँव "वीरगाथा काल" भी हवे, हालाँकि, विद्यापति के काब्य के बीरगाथा से कवनो तालमेल ना बा, साथे-साथ ई एह काल के समाप्ति के बाद ले रहलें अइसन भी बिचार कइल जाला, यानी लोग इनके आदिकाल में रखे पर संतोख ना करे ला। आदिकाल के बाद के समय के "भक्तिकाल" मानल जाला, जबकि रामचंद्र शुक्ल इनका के भक्ति वाला कवी ना माने लें।[12] शुक्ल जी के अइसन बिचार के कारन विद्यापति के शृंगार प्रधान रचना बा।[नोट 1] जबकि हजारी प्रसाद द्विवेदी शुकुल जी के बिचार के निवारण करे लें आ विद्यापति के भक्ती वाली रचना सभ के पूरबी भाषा सभ के साहित्य पर बाद में परल परभाव के ओर धियान दिवावे लें।[नोट 2] कुल मिला के विद्यापति, अपना काब्य के बिसेस्ता के आधार पर ना त आदिकाल के कवी के रूप में साबित होखे लें ना भक्ति काल के बिसेस्ता उनुका रचना में निर्बिबाद रूप से खोजल जा सके ला। दिनकर के कहनाम बा की, "...विद्यापति कवनो बर्ग में ना समा सके लें। उनुके सत्कार खाती अइसन सिंघासन चाही जवना प खाली उहे बइठ सके लें। ऊ खाली कबी रहलें आ कबिता में सौंदर्य आ आनंद के छाड़ के ऊ अउरी कवनो बात के जगहा ना दें।"[नोट 3]
नोट आ टीका-टिप्पणी[संपादन]
- ↑ शुकुल जी के कहनाम कोट कइल जाला कि "विद्यापति के पद अधिकतर शृंगार के ही हैं जिनमें नायिका और नायक राधा-कृष्ण हैं। इन पदों की रचना जयदेव के गीतकाव्य के अनुकरण पर ही शायद की गई है। इनका माधुर्य अद्भूत है। विद्यापति शैव थे। इन्होंने इन पदों की रचना शृंगार काव्य की दृष्टि से की है, भक्त के रूप में नहीं। विद्यापति को कृष्णभक्तों की परंपरा में नहीं समझना चाहिये।"[13]
- ↑ हजारी प्रसाद जी के हवाला दिहल जाला की, "विद्यापति शृंगार रस के सिद्धवाक कवि थे। उनकी पदावली में राधा और कृष्ण की जिस प्रेमलीला का चित्रण है, वह अपूर्व है। इस वर्णन में प्रेम के शरीर पक्ष की प्रधानता अवश्य है पर इससे सहृदय के चित्त में विकार नहीं उत्पन्न होता बल्कि भावों की सांद्रता और अभिव्यक्ति की प्रेषणगुणिता के कारण वह बहुत ही आकर्षक हो गया है। ...राधा और कृष्ण के प्रेम प्रसंगों को यह पुस्तक प्रथम बार उत्तर भारत में गेय पदों में प्रकाशित करती है। इस पुस्तक के पदों ने आगे चलकर बंगाल, असम, और उड़ीसा के वैष्णव भक्तों को खूब प्रभावित किया और उन प्रदेशों के भक्ति साहित्य में नई प्रेरणा और प्राणधारा संचारित करने में समर्थ हुई। इसीलिए पूर्वी प्रदेशों में सर्वत्र यह पुस्तक धर्म ग्रंथ की महिमा पा सकी।"[13]
- ↑ "विद्यापति किसी भी वर्ग में नहीं समा सकते। उनके सत्कार के लिए ऐसा सिंहासन चाहिए जिस पर केवल वही बैठ सकते हैं। वे केवल कवि थे और कविता में सौन्दर्य और आनन्द को छोड़ कर वे किसी और बात को स्थान नहीं देते थे।" रामधारी सिंह दिनकर।[14]
संदर्भ[संपादन]
- ↑ 1.0 1.1 1.2 1.3 1.4 1.5 मिश्र, पूनम. "विद्यापति: कृतित्व एवं जीवन, एक परिचय". ignca.nic.in (Hindi में). Indira Gandhi National Centre for the Arts. पहुँचतिथी 5 मार्च 2018.
- ↑ 2.0 2.1 2.2 2.3 "Vidyapati: Indian writer and poet". britannica.com (English में). एन्साइक्लोपीडिया ब्रिटैनिका (ऑनलाइन). पहुँचतिथी 5 मार्च 2018.
- ↑ विद्यापति ठाकुर 1979, p. 1.
- ↑ शिवप्रसाद सिंह 1999, p. 1.
- ↑ रामधारी सिंह दिनकर 2008, p. 11.
- ↑ शिवप्रसाद सिंह 2007, pp. 46-55.
- ↑ शिवप्रसाद सिंह 2007, p. 51.
- ↑ शिवप्रसाद सिंह 1999, p. 194.
- ↑ शिवप्रसाद सिंह 1999, p. 198.
- ↑ शिवप्रसाद सिंह 1999, p. 196.
- ↑ शिवप्रसाद सिंह 2007, pp. 53-54.
- ↑ रामचंद्र शुक्ल 2010, p. 37.
- ↑ 13.0 13.1 "विद्यापति भक्त या शृंगारिक कवि". du.ac.in (Hindi में). दिल्ली विश्वविद्यालय. पहुँचतिथी 5 मार्च 2018.
- ↑ रामधारी सिंह दिनकर 2008, p. 12.
संदर्भ ग्रंथ[संपादन]
- रामचंद्र शुक्ल (2010). हिंदी साहित्य का इतिहास. इलाहाबाद: लोकभारती प्रकाशन.
- रामधारी सिंह दिनकर (2008). कवि और कविता. राजकमल प्रकाशन. ISBN 978-81-8031-324-0.
- शिवप्रसाद सिंह (1999). कीर्तिलता और अवहट्ट भाषा. वाणी प्रकाशन. ISBN 978-93-5000-020-5.
- शिवप्रसाद सिंह (2007). विद्यापति. इलाहाबाद: लोकभारती प्रकाशन ( अब राजकमल प्रकाशन).
- शुभकार कपूर (1966). विद्यापति और उनका काव्य: महाकवि विद्यापति की काव्य-कला एवं जीवनाकृति. गंगा पुस्तकमाला कार्यालय.
- मोहन लाल (1992). Encyclopaedia of Indian Literature: Sasay to Zorgot. साहित्य अकादमी. ISBN 978-81-260-1221-3.
- राम दयाल राकेश (2007). Vidyapati, the Greatest Poet of Mithila. Greater Janakpur Area Development Council. ISBN 978-9937-2-0148-3.
- विद्यापति ठाकुर (1979). Vidyapati Bangiya Padabali: Songs of the Love of Radha and Krishna. Library of Alexandria. ISBN 978-1-4655-1475-2. Unknown parameter
|trans_title=ignored (मदद)
- राधाकृष्ण चौधरी (1976). A Survey of Maithili Literature. Ram Vilas Sahu. ISBN 978-93-80538-36-5. Unknown parameter
|trans_title=ignored (मदद)
बाहरी कड़ी[संपादन]
- विद्यापति कऽ रचना सभ, कविता कोश में। (हिंदी में)
- 27 poems transl. Deben Bhattacharya, from Love Songs of Vidyapati, (UNESCO) 1963. (अंग्रेजी में)
- Songs of the love of Rādhā and Krishna, translated into English by Ananda Coomaraswamy and Arun Sen 1915. (अंग्रेजी में)